Pozorišni zaplet političke scene - Albanija - Nedeljnik Vreme\nDEMOLICIJA, POLICIJA I DEMONSTRACIJA: Rušenje zgrade pozorišta uz snage reda...\nfotografije: nensi bogdani\n27. 5. 2020. / 21.52\nPiše: Vesna Milosavljević\nRušenje istorijske zgrade Narodnog pozorišta u Tirani u cik zore 17. maja, dan uoči ublažavanja vanrednih mera protiv širenja korona virusa u Albaniji, najbrutalnije je potvrdilo opravdanost neslavne titule koju je to zdanje ponelo samo mesec dana ranije, kada se našlo na listi "sedam najugroženijih lokaliteta kulturnog nasleđa Evrope 2020.", ali i podstaklo nove proteste opozicije protiv vlasti.\nPanevropska organizacija Evropa Nostra uvrstila je Narodno pozorište među najugroženije lokalitete upravo zbog bojazni da će biti realizovan plan premijera Edija Rame o izgradnji stambeno-komercijalnog kompleksa na mestu tog teatra, u okviru kojeg bi bila i nova pozorišna zgrada. Bageri su za svega nekoliko sati sravnili sa zemljom vredan primer italijanske arhitekture iz 30-ih godina 20. veka, uprkos dvogodišnjim protestima i apelima građana, umetnika i aktivista, kao i procesima koje je pred Ustavnim sudom pokrenuo predsednik Albanije Iljir Meta. Predsednik je potez premijera ocenio kao "kriminal", a ovih dana zaoštrio je retoriku i pozivom građanima da ustanu protiv diktature. Rušenje teatra oštro su osudile i opozicione stranke, koje traže odlazak Rame još od prošlog leta i lokalnih izbora koje su bojkotovale, nakon višemesečnih protesta. I brojne ličnosti iz kulturnog i javnog života osudile su rušenje teatra, a aktivisti Alijanse za zaštitu Narodnog pozorišta, koja već gotovo 28 meseci organizuje proteste, najavili su nove, i to ne samo u Tirani, već i u drugim gradovima.\n…i protesti širom Albanije\nRušenje Narodnog pozorišta dodatno je podgrejalo albansku političku scenu, uzavrelu još od februara 2019, kada je opozicija napustila parlament i nastavila aktivnosti protestima na ulicama, a potom bojkotovala junske lokalne izbore, na kojima su Ramini socijalisti pobedili u 57 od 61 opštine. Tada su zaoštreni i odnosi Rame i Mete, osnivača opozicionog Pokreta socijalista za integracije (LSI) koji je zamrzao stranačku funkciju dolaskom na čelo države 2017. Rušenje teatra pojačalo je i međusobno optuživanje vlasti i opozicije za kočenje procesa evropskih integracija, i to neposredno nakon što je Albanija konačno dobila zeleno svetlo za početak pregovora s Briselom, kao i listu zadataka. Opozicija s Demokratskom partijom (DP) na čelu ipak je prihvatila nastavak dijaloga o izbornim reformama – jednim od zadatih prioriteta, iako je prvobitno pretila odustajanjem upravo zbog rušenja Narodnog pozorišta.\nLider DP-a Ljuljzim Baša bio je i među nekoliko stotina građana i aktivista koji su se okupili ispred Narodnog pozorišta ubrzo po početku rušenja oko 4.30 sati ujutro. U zgradi su, prema navodima medija, još uvek bili pojedini umetnici i aktivisti, a iza porušenih zidina nepovratno je izgubljena i 80-godišnja pozorišna istorija – arhiva, kostimi, rekvizita… Društvene mreže preplavili su ubrzo snimci bagera, ali i sukoba policije i demonstranata, među kojima su bili i umetnici i supruga predsednika Mete, liderka opozicionog LSI-ja Monika Kruemadi. Deo učesnika protesta je priveden, a prema navodima medija, veći broj je novčano kažnjen zbog kršenja mera protiv širenja korone. Meta je opisao rušenje teatra kao "ustavni, pravni i moralni zločin koji se ne može amnestirati", a oštro je kritikovao i nasilje policije, nazvavši vladajuću većinu "mafijaškim" režimom. Delegacija EU u Albaniji saopštila je da žali zbog rušenja teatra i pozvala sve strane na uzdržanost da bi se "izbegla eskalacija situacije".\nRušenju nacionalnog teatra prethodila je i višemesečna pravno-politička bitka premijera i predsednika, koji se usprotivio planu o javno-privatnom partnerstvu. Meta je tako u julu 2018. odbio da potpiše poseban zakon koji omogućava realizaciju Raminog plana, ali je ipak usvojen u julu 2019, zahvaljujući većini socijalista u parlamentu. Predsednik je potom pokrenuo postupak ocene ustavnosti tog zakona, ali se Ustavni sud još nije izjasnio, jer ne funkcioniše već tri godine zbog krnjeg sastava. Uprkos tome, Vlada Albanije je početkom maja odlučila da vlasništvo nad Narodnim pozorištem i okolnim zemljištem prenese sa države na gradske vlasti. Meta je zbog toga, nekoliko dana uoči rušenja, pokrenuo još jedan postupak pred Ustavnim sudom, navodeći da nadležnosti gradskih vlasti ne mogu da se odnose na objekte i imovinu od opšteg nacionalnog interesa.\nPremijer Rama, bivši gradonačelnik Tirane i ministar kulture, koji je međunarodno poznat i kao vizuelni umetnik, obećao je u međuvremenu novi teatar koji će "svi građani voleti", kako je izjavio predstavljajući projekat arhitekte Bjarkea Ingelsa, koji bi trebalo da realizuje firma Fusha shpk. Albanska vlada prvobitno je navodila da će sredstva za "razvoj" lokacije Narodnog pozorišta obezbediti treća, privatna strana, jer ih država nema. Premijer i gradonačelnik Erion Veliaj pokušavali su da razviju projekat na bazi javno-privatnog partnerstva, pri čemu bi privatni preduzetnik, koji bi dobio vredno zemljište, bio u obavezi da izgradi i novi, manji teatar u okviru stambeno-komercijalnog kompleksa. Gradske vlasti su, međutim, bezuspešno vodile pregovore s trećom stranom do februara ove godine, nakon čega je Veliaj saopštio da je tender propao i da će izgradnja pozorišta ipak biti finansirana iz javnih fondova.\nNEKAD: Narodno pozorište u Tiraniza uvećanu sliku desni klik pa »view image«\nZGRADA JAČA OD ZEMLJOTRESA\nOrganizacija Evropa Nostra, koja je uvrstila zgradu Narodnog pozorišta u Tirani među "sedam najugroženijih lokaliteta kulturnog nasleđa Evrope u 2020." (na kojoj se, inače, nalazi i Beogradska tvrđava zbog projekta gondole), saopštila je da "ilegalno rušenje" teatra predstavlja "tužan dan" za baštinu Albanije i Evrope, ali i za "demokratiju i vladavinu prava u Albaniji i Evropi". Borba za opstanak zgrade Narodnog pozorišta, odnosno njenu rekonstrukciju, za koju se zalagala i Evropa Nostra, smatra se najdužim kontinuiranim protestom u Albaniji u novijoj istoriji. Reč je o zgradi koju su tokom Drugog svetskog rata podigli italijanski okupatori, a u kojoj je Narodno pozorište delovalo od 1945. Pozorišna zgrada, nastala prema rešenju arhitekte Đulija Berte, bila je posebna i zbog svojevremeno eksperimentalne tehnike gradnje od mešavine betona i drveta.\nZa razliku od predstavnika vlasti, koji tvrde da bi rekonstrukcija vremešne zgrade bila nemoguća, aktivisti Alijanse za zaštitu Narodnog pozorišta tvrde suprotno, ukazujući da je to zdanje odolelo jakim zemljotresima u septembru i novembru 2019. godine, od kojih su stradale čak i neke vladine i mnoge stambene zgrade nove gradnje u Tirani. "Zgrada teatra imala je nulu oštećenja u zemljotresima", rekla je za "Vreme" književnica Lindita Komani, aktivistkinja Alijanse. To dokazuje, kako je dodala, da su lažne tvrdnje gradonačelnika Eriona Veliaja da nacionalni teatar predstavlja rizik po živote izvođača.\nAlijansa za zaštitu Narodnog pozorišta ukazuje da nije srušena samo zgrada teatra, već je uništen i veliki simbolički značaj koji je ona imala za kulturu i istoriju cele Albanije. "Naš cilj do sada bio je da zaštitimo teatar od rušenja kako bi bio rekonstruisan uz pomoć Evropa Nostre. Nakon svega što se desilo, naš cilj sada je da pre svega sačuvamo javno vlasništvo koje gradonačelnik Veliaj želi da oduzme građanima kako bi bile izgrađene privatne rezidencije i komercijalni prostori, a zatim želimo da ponovo izgradimo Narodno pozorište na mestu na kojem je bilo, na osnovu originalnog projekta iz 1938. godine i rezultata ispitivanja koje je grupa naših arhitekata obavila prošlog leta. Teatar je od 24. jula 2019. bio pod ‘okupacijom’ Alijanse i arhitektonska ispitivanja bila su deo posla koji je urađen radi rekonstrukcije zgrade", rekla je Lindita Komani, uverena da će protesti, koji su se proširili i na druge gradove u Albaniji, imati pozitivan efekat u toj borbi. "Donosimo duh protesta, glas slobode i nade u svim gradovima u kojima skupljamo potpise građana koji pokazuju da svi žele isto – da se Narodno pozorište ponovo izgradi onako kakvo je bilo i na mestu na kojem je bilo", dodala je ona. Onlajn peticiju potpisalo je, inače, već više od 16.000 ljudi, a veliku pažnju izazvalo je i otvoreno pismo tridesetak intelektualaca međunarodnoj umetničkoj zajednici, objavljeno u časopisu Hyperallergic, kojim je zatraženo obustavljanje "umetničkog pranja" Rame i aboliranje njegovih političkih poteza otkako je postao premijer 2013. godine, uključujući gušenje medijskih sloboda, ugrožavanje ljudskih prava, paralizu pravosuđa, ali i zapostavljanje sektora kulture.\nLindita Komani veruje i u snagu pritiska domaće javnosti i opozicije, koja je podržala protest Alijanse još 2018. Takođe, ukazuje da su EU i više evropskih političara zauzeli jasan stav o tom pitanju, osudivši rušenje i nasilje prema umetnicima i građanima. "Evropska komesarka Marija Gabrijel pozvala je na dijalog i pre rušenja teatra", podsetila je Lindita Komani, koja očekuje slične reakcije i drugih evropskih političara.\nPrema mišljenju Lindite Komani, novi lokalni izbori – ako ih opozicija ponovo ne bojkotuje, mogli bi da spreče Ramin plan o realizaciji projekta novog teatra. Među ključnim zahtevima Alijanse je i ostavka gradonačelnika Tirane, a pripremljena je i tužba protiv njega i članova Gradskog veća zbog rušenja Narodnog pozorišta. Lindita Komani ističe posebno značaj civilnog sektora i same Alijanse kao kulturnog pokreta koji uspeva već 28 meseci da organizuje otpor i kreira svojevrsnu agoru za diskusiju o slobodi, demokratiji i drugim pitanjima savremenog društva. "Mnogi aktivisti civilnog društva uključeni su u otpor i već smo razvili čvrste veze sa nizom organizacija koje su posvećene istom cilju, jer dele sa nama iste ideje o Narodnom pozorištu, ali i o pitanjima koja se odnose na Ustav, njegovo često kršenje i neuspeh reformi pravosuđa. Slučaj Narodnog pozorišta jasan je dokaz da su pravosudne reforme, koje se primenjuju od 2016. godine, zapravo slomile pravni sistem", navela je Lindita Komani.\nAlijansa za zaštitu Narodnog pozorišta, uprkos svemu, veruje da ima snagu i volju da omogući neophodan zaokret ka novom načinu na koji će Albanci doživljavati i stvarati kulturno i političko okruženje. Taj zaokret, kako je dodala Lindita Komani, već je počeo.\nPodrška beogradskih i kosovskih umetnika\nMeđu učesnicima protesta bili su prošle jeseni i beogradski umetnici Vladan Jeremić i Rena Raedle, koji su deo svog rada sa drugog izdanja Performativne izložbe, u organizaciji Tirana Art Laba, ponudili demonstrantima da bi ih iskoristili kao barikade i scenografiju za govore. Kocke sa njihovim crtežima poslužile su kasnije kao kutije za humanitarnu pomoć u vreme zemljotresa. I pozorišni umetnici u Prištini izrazili su nakon rušenja teatra u Tirani solidarnost sa kolegama u Albaniji, održavši simboličan protest ispred Narodnog pozorišta pod sloganom "Ja sam pozorište" (#MeTeatrin).


Od proizvođača flaširane vode do najbogatijeg čoveka u Kini - Biznis i Finansije\nHome\tVestiEkonomija\tOd proizvođača flaširane vode do najbogatijeg čoveka u Kini\nŽong Šanšan je u samo jednom mesecu postao najbogatiji čovek u najvećoj azijskoj privredi. Počeo je ulaganjem u proizvodnju flaširane vode, pa je dalje pametno diversifikovao svoje investicije. Pre neki dan ih je i uspešno naplatio.\nPočetkom ovog meseca Žong Šanšan, osnivač kompanije Nongfu Spring koja proizvodi flaširanu vodu, postao je treći najbogatiji čovek u Kini posle uspešne inicijalne ponude akcija te firme.\nMeđutim, nije prošlo ni mesec dana a on se već našao na vrhu liste najbogatijih Kineza, postavši tako 17-ti najbogatiji čovek na svetu.\nPrvo je bio “težak” 51 milijardu dolara, ali budući da biznis sa flaširanom vodom nije bio njegovo jedino ulaganje, ovih dana je dodatno “otežao”.\nNaime, Žong je imao većinski vlasnički udeo i u farmaceutskoj kompaniji Vantai biolodžikal, koja radi na razvoju vakcine protiv korona virusa. I njena vrednost je, posle skorašnje inicijalne ponude akcija, vrtoglavo porasla – za čak 2.000 odsto.\nTako je bogatstvo Žonga posle ova dva uspešna poslovna poteza naraslo na 57,2 milijarde dolara, zbog čega je na listi najbogatijih Kineza pretekao Džeka Maa iz Alibabe i Ponija Maa iz Tensenta.


Afganistan - Ubijanje civila u UN ( UNAMA) napadima, greška bez sankcija\nSubota, 19 Studeni 2016 09:36\nUjedinjene nacije istražuju incident u kojem je ubijeno više od 30 civila u američkim zračnim udarima pod sumnjom da se tu nalaze talibanski boraci u sjevernom Afganistanu. Ožalošćeni du sahranili afganistanske civila ubijene u NATO bombardovanju Misija UN-a u Afganistanu (UNAMA) objavila je da je najmanje 32 ljudi ubijeno i 19 ranjeno u napadima u selu Buz Kandahari u Kunduz, velika većina su žena i djece.\nPrema podacima UN-a, samo u proteklih sedam dana , poginulo je 95 , a 111 ranjeno . "Gubitak života civila je neprihvatljivo i potkopava napore ka izgradnji mira i stabilnosti u Afganistanu", rekao je Tadamichi Yamamoto, specijalni predstavnik generalnog sekretara za Afganistan i šef UNAMA. "Kada pokreću operacije, međunarodne vojne snage treba poduzeti sve moguće mjere kako bi se smanjile civilne štete, uključujući punu analizu konteksta za vazdušne udare", rekao je u izjavi. Američka vojska priznala je da je u subotu u zračnim udarima vjerovatno ubijeno i civila i obećale su istragu. Na američki komandant u Afganistanu, general John Nicholson, izrazio je duboko žaljenje zbog gubitka nevinih života. Iako su američke borbene operacije protiv Talibana u velikoj mjeri završene u 2014. godini, specijalne snage su u više navrata angažovane u borbi dok pružanju pomoći afganistanskim vojnicima. Hiljade američkih vojnika ostalo je u Afganistanu kao dio pod vodstvom NATO-Odlučna podrška za obuku i pomoć misije i poseban zadatak za borbu protiv terorizma. Afganistanske snage su pretrpjele hiljade žrtava, s više od 5.500 ubijenih u prvih osam mjeseci 2016. godine. U oktobru prošle godine, američki vazdušni napad pogodio Liječnici bez granica (MSF) bolnici u Kunduzu, ubivši najmanje 42 ljudi, uključujući i 14 zaposlenih 24 pacijenata aranivši najmanje njih 37. Grupe za zaštitu ljudskih prava su osudile ovaj zločin ali nažalost sve se završilo na tom za sad. Američka vojska kaže da je zračni napad bio "greška" i izvinio, ali je insistirao napad nije bio ratni zločin.


petak, 22. nov 2019, 11:11\nRazgovor o knjizi "Osma sila" Vlade Petrića\nOsma sila - Knjigu Osma sila - televizija kao komunikaciono i izražajno sredstvo napisao je Vlada Petrić 1969. godine, a 1970. nagrađena je na prvom konkursu Radio-televizije Beograd za delo iz oblasti masovnog komuniciranja. Članovi žirija su bili: dr Miloš Ilić, Ratko Božović, Stevan Majstorović, dr Mate Oreč, Milo Popović, a u obrazloženju stoji: "... autor je postigao veoma povoljan spoj naučnog, esejističkog i popularnog pristupa materiji. Stil je čist, negovan i zanimljiv, a ostvareno je uspešno razgraničenje između inače vrlo bliskih oblasti masovnog komuniciranja (štampe, radija, pozorišta i televizije). Prema svemu tome uočene su veoma značajne specifičnosi televizijskog medijuma kao modernog sredstva komuniciranju, uz upotrebnu meru kritičnosti..." Knjiga koju je štampala Televizija Beograd 1971 (urednik Ljubomir Zečević, dizajn Slobodan Mašić), odavno je rasprodata i odavno nestala sa polica mnogih biblioteka, retko se može naći i u antikvarnicama. Razgovor o knjizi odvija se u Jugoslovenskoj kinoteci, pored Carske panorame, snimanje je trajalo 90 minuta, a danas se prikazuje skraćen deo tog dijaloga utroje. Uz mnoga skretanja sa teme, što je poznata pojava kada je reč o profesoru Petriću i njegovoj ekspanzivnom stilu, duhovitosti i oštrini, pa činjenici da je imao veoma bogat profesionalni život i upoznao i sarađivao sa velikim brojem filmskih i pozorišnih poslenika iz celog sveta, razgovor je ipak priveden kraju i zaključku da je Osma sila i danas zaslužila nova iščitavanja, analize i komparacije sa promenama u elektronskim medijumima nastalim tokom proteklih 50 godina. Tako se dva profesora i urednica "Trezora" obavezuju na kraju da će knjigu pripremiti za drugo prošireno, kritičko izdanje.\nU toku montaže ove emisije javljeno je da je prof. Petrić preminuo, što neće sprečiti preostala dva učesnika da ovu testamentarnu želju autora knjige Osma sila, realizuju po svaku cenu. Prof. dr Vlada Petrić (1928 - 2019) pozorišni, filmski i TV reditelj, prvi urednik Filmskog programa Televizije Beograd, profesor Fakulteta dramskih umetnosti i Harvardskog univerziteta, teoretičar i istoričar filma. Pisao je pozorišnu i filmski kritiku za više domaćih i stranih časopisa i novina. Objavio nekoliko značajnih knjiga iz oblasti istorije i teorije filma i dva udžbenika. Osnivač je i prvi direktor Harvardovog filmskog arhiva.\n- Učesnici: reditelji i univerzitetski profesori Vlada Petrić i Boro Drašković, sagovornik Bojana Andrić\n- Urednik istraživač Marijana Cvetković, snimatelj Nikola Đurović, snimatelj zvuka Miljan Grubanović, rasvetljivač Darko Ristić, organizator Gordana Grdanović, grafička obrada Milena Marković, montažer Aleksandar Andrijevski, autor Bojana Andrić\n- Snimano 22. novembra 2018, premijerno emitovanje; Redakcija za istoriografiju


PRIVREMENE MERE: Prošao rok za održavanje Skupštine u Smederevskoj Palanci\nSekretar Skupštine Opštine Smederevska Palanka Danilo Labus obavestiće Ministarstvo lokalne samouprave i državne samouprave da su se stekli uslovi za raspuštanje lokalnog parlamenta.\nĐURIĆ: Ravnomeran razvoj seoskih i gradskih mesnih zajednica\nDo kraja godine, asfalt će se raditi u Vrbovcu, Dobrom Dolu, Mihajlovcu, Ralji, Kolarima, Seonama, Kuliču, Lugavčini, Maloj Krsni i Saraorcima. Nema sela koje nije pokriveno novom asfaltnom mrežom, kaže za "Naše novine" Mirko Đurić, član Gradskog veća za resor infrastrukture i mesnih zajednica, koji je ovu godinu proveo na terenu.\nNovi čelnici javnih preduzeća u Smederevu - smene tek predstoje\nSkupština Grada Smedereva, za vršioca dužnosti direktora JKP "Zelenilo i groblja", imenovala je Violetu Maksimović, umesto dosadašnje direktorke Slađane Jeremić. Maksimovićeva je bila načelnica Odeljenja za inspekcijske i poslove komunalne policije smederevske Gradske uprave.\nZbog odnosa Avramović - Stošić SNS traži treće rešenje?\nSrpska napredna stranka, zbog izuzetno loših odnosa na relaciji gradonačelnica Jasna Avramović - nezvanični koordinator Dejan Stošić, teži ka trećem rešenju, nezvanično saznaje regionalni informativni portal ePodunavlje.\nFOTO VEST: Šarandžija Nenad Miljković iz Palanke upecao amura od 20 kg\nŠarandžija Nenad Miljković iz Palanke sinoć na jezeru Kudreč 1 ostvario JE uspeh vredan svakog respekta, ulovom amura teškog 20 kg.\nBudžet Smedereva za 2018. veći od 4 milijarde dina…\nDec 26, 2017 Vesti


Pariz : Pronađena srpska vozačka dozvola\n15. novembra, 2019 Vesti iz Francuske Napišite komentar\nKao što znate naš sajt postoji najviše zbog ovakvih situacija. Pored važnih informacija i aktuelnih događaja koje možete naći dosta puta nam se dešavalo da uspešno pronađemo vlasnika izgubljenih dokumenata.\nJavila nam se gospođa Milanović sa molbom da prenesemo da je pronađena vozačka dozvola u cvećari u reonu mesta Pierrefitte-sur-Seine i Stains. Molimo vas da podelite objavu kako bi što pre vlasnik došao do svoje vozačke dozvole. Obavestite ga a on može da nazove na broj telefona 06 20 91 48 31\npogledajte fotografiju vozačke dozvole na sledećoj strani\nTagovi: Pariz - Vozačka dozvola


Iskustva berlinskog pozorišta od značaja za grad Beograd| Grad Beograd\nIskustva berlinskog pozorišta od značaja za grad Beograd\nPomoćnik gradonačelnika Andreja Mladenović ugostio je danas u Starom dvoru predsednika Pozorišta „Monbižu” iz Berlina Kristijana Šolca. Inače, ovo pozorište je najveće privatno pozorište u Berlinu, sa najvećim brojem posetilaca u toku godine.\nOn je istakao da je Pozorište „Monbižu” postao simbol Berlina u poslednjih 20 godina, sa posebnom scenom i programom u centru ovoga grada.\n– Pozorište „Monbižu” se ističe organizacijom i konceptom kulturnih dešavanja u velikom gradu poput Berlina, za koji možemo reći da je jedna od kulturnih prestonica Evrope i mesto gde se pokreću razni kulturni trendovi celog sveta. Gospodin Šulc nam je preneo svoja iskustva funkcionisanja jednog privatnog teatra i otvorene privatne scene. Uglavnom se igraju klasični komadi a koncept kulturnog dešavanja je takav da veliki broj stanovnika Berlina i posetilaca dolazi da uživa u predstavama i ambijentu reke Bri koja prolazi kroz Berlin – objasnio je Mladenović.\nMladenovć je naglasio da zbog velikog broja kulturnih dešavanja više desetina hiljada ljudi godišnje prođe kroz montažni teatar na otvorenom.\n– Takav koncept kulturnog dešavanja je značajan za Beograd. Nadam se da ćemo u narednom periodu imati priliku da ostvarimo saradnju kako bi Beograd dobio takav sadržaj koji bi upotpunio i oplemenio našu ponudu, ne samo tokom letnjih meseci nego i tokom cele godine. Hvala Darijanu Mihajloviću koji je doveo gospodina Šulca ovde i koji je postavljao neke predstave u „Monbižu” teatru u Berlinu. Njegovo iskustvo i privrženost programima u Beogradu će značiti da u narednom periodu takav koncept zaživi i kod nas – zaključio je Mladenović.\nDogađaju su prisustvovali i sekretar za kulturu Ivan Karl, zatim direktor Omladinskog pozorišta „Dadov” Vladimir Mijović i reditelj Darijan Mihajlović.


Oni su Partizanu doneli 13 uzastopnih titula! - Sportske.net\nPobedom u finalnoj seriji plej-ofa nad Crvenom zvezdom Telekom, košarkaši Partizana nastavili su proteklog vikenda fascinantan šampionski niz, kakav se ne pamti na ovim prostorima. Prilika je sada da se ukratko podsetimo svih tih 13 sezona koliko crno-beli dominiraju na domaćoj sceni.\nSve je počelo 2001. godine, kada se Duško Vujošević vratio na mesto uspeha i preuzeo ekipu Partizana, koju je u prethodnoj sezoni vodio Darko Ruso, čiji tim nije uspeo da dođe do titule u borbi protiv Budućnosti u finalnoj seriji plej-ofa (bilo je 3-2 u pobedama za Podgoričane).\nNiko tada nije mogao ni da nasluti kakva će serija uspeha tada započeti, bez obzira na činjenicu šta crno-beli znače za košarkašku scenu ove zemlje.\nMeđutim, godina po godina, titula po titula i Partizan ih je, bar za sada, osvojio 13 u nizu. Od toga, 11 je pod vođstvom Duška Vujoševića, a niz nije prekinut ni kada je ekipu Partizana vodio Vlada Jovanović.\nPartizan je do ovih trofeja stizao ukupno šest puta ptreko Crvene zvezde, odnosno Crvene zvezde Telekom u finalnim serijama plej-ofa, pet puta je to učinio u duelima sa Hemofarmom, a po jednom su crno-beli bili bolji od Budućnosti i Železnika.\nDrugo mesto u ligaškom delu, 3-0 u pobedama protiv Budućnosti u finalnoj seriji.\nPrvo mesto u ligaškom delu prvenstva, u finalu plej-ofa 3-0 protiv Železnika.\nPrvo mesto u ligaškom delu sezone, u finalu plej-ofa 3-1 u pobedama protiv Hemofarma.\nPrvo mesto u ligaškom delu sezone, u finalu plej ofa 3-1 u pobedama protiv Hemofarma.\nPrvo mesto u ligaškom delu sezone, 3-0 u pobedama protiv Crvene zvezde u finalu plej-ofa.\nTreće mesto u ligaškom delu sezone, 3-1 u pobedama protiv Crvene zvezde u finalu plej-ofa.\nPrvo mesto u ligaškom delu sezone, 3-1 u pobedama protiv Hemofarma u finalu plej-ofa.\nPrvo mesto u ligaškom delu takmičenja (Grupa A), u finalu plej ofa 3-2 u pobedama protiv Crvene zvezde.\nPrvo mesto u ligaškom delu sezone, 3-0 u pobedama protiv Hemofarma u finalu plej-ofa. Takođe, ove sezone Partizan se plasirao i na fajnal for Evrolige (četvrto mesto).\nPrvo mesto u ligaškom delu sezone, 3-1 protiv Crvene zvezde u finalu plej-ofa.\nPrvo mesto u ligaškom delu sezone, 3-1 protiv Crvene zvezde Telekom u finalu plej-ofa.\nI? Hoće li ovaj niz biti nastavljen?


Alimpijević i Davidovac "Uz navijače lakše do pobede"\nKošarkaši Crvene zvezde mts doputovali u subotu u jutarnjim časovima iz Istanbula. U nedelju novi derbi ABA lige sa Cedevitom u dvorani "Aleksandar NIkolić" (besplatan ulaz). O predstojećem meču govore trener Dušan Alimpijević i Dejan Davidovac.\nNi ovoga puta aktuelni šampion ABA lige neće imati puno vremena za osveženje i pripremu, ali cilj ostaje isti:\n„Dolazi nam još jedna utakmica u vrlo napornom ritmu u kome na svaka dva dana izlazimo na parket. Otežavajuća okolnost je i činjenica da po drugi put u teškom rasporedu imamo vanredno kolo Evrolige, a pre i posle toga važne utakmice u ABA ligi. Situacija je opet identična, stiže nam Cedevita, ozbiljan tim sa vrlo ozbiljnim pojedincima. Ovo je izuzetno važna utakmica za nas, i nakon svih otežavajućih okolnosti koje sam naveo, pokazatelj da možemo da nađemo put iz teških situacija." rekao je trener crveno-belih i apostrofirao ono što je važno i ekipi na terenu i stručnom štabu pored njega:\nU sličnom tonu ovu utakmicu najavio je i prvotimac Dejan Davidovac:\n„ Ovo je vrlo važna utakmica, Cedevitu dobro poznajemo izuzetno kvalitetna ekipa sa odličnim strancima, i vro iskusnim igračima. Moramo da se „skupimo" nakon ova dva poraza i da dobijemo utakmicu koja nam sledi u nedelju. Očekuje nas težak meč u ovom vrlo teškom rasporedu u kome se trenutno nalazimo, ali nema izgovora, već samo imamo želju da prikažemo dobru igru i da dođemo do važnih bodova. Mnogo bi nam značila podrška navijača, jer je već poznato da uz punu dvoranu igramo sa dodatnom snagom koja nam stiže sa tribina. I zato pozivam sve naše navijače da dođu u nedelju u dvoranu „Aleksandar Nikolić" i budu uz nas" rekao je Dejan Davidovac.\nEkipa će u subotu odraditi tokom popodneva trening, a meč sa ekipom „Cedevite" na programu je u nedelju od 19 časova uz besplatan ulaz na tribine hale „Aleksandar Nikolić".\nTOP 16: Zvezda kreće iz Istanbula


IZ OVE ZEMLJE NAM STIŽU NAJVEĆE INVESTICIJE Jedna vredi kao cela Komercijalna banka, ali je još važnije u šta ulažu\nKrajem prošle godine, u Inđiji je postavljen kamen temeljac za izgradnju japanske fabrike za proizvodnju guma "Tojo tajers". Vrednost te investicije je 382 miliona evra. Sve ozbiljnije japanske investicije u Srbiji znak su da kompanije iz Japana Srbiju vide kao stabilnu i sigurnu zemlju, navode iz Japanske poslovne alijanse u Srbiji.\n"Trenutno imamo 45 članova. To još ne zvuči preterano mnogo, ali je daleko veći broj nego kada smo počinjali da radimo u našim kompanijama kada su se japanski investitori mogli prebrojati na prste jedne ruke", rekao je Pekez tokom gostovanja u Jutarnjem programu RTS-a.\n"Većina naših članica posmatra Srbiju kao regionalni centar, centar za regiju Cefte. Dosta naših članica je postavilo kancelariju u Srbiji kao centar za regiju, za Balkan i odavde pokrivaju manja tržišta", istakao je Pekez.\nNaglasio je da je bitno spomenuti partnerstvo sa državom i da japanski investitori prepoznaju trend stabilnosti u Srbiji.


Ferand i Šojble: Otvorite granice u Evropi\nIzvor: Radio Televizija Vojvodine, 26.Maj.2020, 11:08\nPredsednik francuskog parlamenta i njegov nemački kolega pozvali su evropske zemlje da što je pre moguće otvore granice.\n"Francuska i Nemačka moraju da rade na trenutnoj obnovi slobodnog kretanja u okviru šengenskog prostora čim se ispune uslovi", ističu u zajedničkom saopštenju Rišard Ferand i Volfgang Šojble.\nZatvaranje francusko-nemačke granice već ima ozbiljne posledice, koje prevazilaze granična područja, a posebno je važno za percepciju nemačko-francuskih >> Pročitaj celu vest na sajtu Radio Televizija Vojvodine << odnosa, navode Ferand, član centrističke stranke LREM francuskog predsednika Emanuela Makrona, i Šojble, jedan od stubova hrišćansko-demokratske unije CDU, kancelarke Angele Merkel, zauzimajući se za "što bržu akciju", prenosi HRT.\nTekst zajedničke izjave objavljen je dva dana uoči sastanka Francusko-nemačke parlamentarne skupštine, novog foruma ova dva parlamenta uspostavljenog u cilju jačanja odnosa ovih zemalja, koji će biti posvećen lekcijama koje Evropa može da izvuče iz pandemije korona virusa.\nPonovno otvaranje granica unutar Evrope planirano je za sredinu juna, ali se do sada evropske zemlje nisu uskladile po tom pitanju, uprkos pozivima Evropske komisije na više međusobnih konsultacija.\nPredsednici dva nacionalna parlamenta takođe su u zajedničkoj izjavi pozdravili i dali podršku najnovijem predlogu francuskog predsednika Makrona i nemačke kancelarke Merkel kojim je predložen plan oporavka u Evropi vredan 500 milijardi evra, za oporavak od pandemije, finansiran iz duga ugovorenog unutar Evropske unije.\n"Francuska i Nemačka preuzimaju zajedničku odgovornost za Evropsku uniju ovim predlogom koji ima za cilj da Evropa izađe ojačana nakon krize izazvane korona virusom," navode predsednici francuskog i nemačkog parlamenta.


Januar 13, 2021 9:36\nDirektor Kancelarije Svetske zdravstvene organizacije u Srbiji Marijan Ivanuša kaže da se nada da su iza nas najteži dani kada je reč o epidemiji korona virusa, da je situacija bolja, ali da je još uvek ozbiljna.\nMarijan Ivanuša je, gostujući u Jutarnjem dnevniku RTS-a, naveo da se smanjuje broj zaraženih, ali da je i dalje dosta ljudi na bolničkom lečenju.\n"Videli smo da je bilo oko 8.000 obolelih dnevno, sada je 1.500, 2.000. Situacija je puno bolja nego što je bila, ali te brojke su još uvek velike, vidimo koliko je ljudi u bolnicama i u prošlom mesecu je umrlo oko hiljadu ljudi. Situacija je još uvek ozbiljna, ali je bolja nego što je bila", rekao je Ivanuša.\n"Ide sporo jer je ograničena količina vakcina koja je na raspolaganju, ne samo u Srbiji, već i u drugim državama. Sve se države bore kako bi dobile što veći broj vakcina", naveo je Ivanuša.\nIstakao je da je oko pedeset država do sada započelo vakcinaciju. "Najveći broj vakcina na sto osoba potrošeno je u Izraelu, 22 doze na 100, a u Španiji koja je na desetom mestu na svetu jedna vakcina na 100 ljudi tek. Dakle, na početku smo", dodao je Ivanuša.\nNa pitanje koliko je ljudi neophodno da primi vakcinu kako bi se dostigao kolektivni imunitet, Ivanuša kaže da su neke kalkulacije bile da bi verovatno 60 do 70 odsto populacije, ako bi bilo vakcinisano, predstavljalo dobar kolektivni imunitet.\n"Da li će to ostati tako ili ne, ne znam. Vidimo pojavio se novi tip virusa u Velikoj Britaniji, koji se puno lakše prenosi. Ako se virus lakše prenosi verovatno će trebati više ljudi da ima imunitet kako bi imali kolektivni imunitet", objasnio je Ivanuša.\nNaglasio je da je za sada potvrđeno da vakcine koje su na raspolaganju štite i od novog tipa virusa.\nKada je reč o epidemijskoj situaciji, Ivanuša kaže da iskustvo govori da to ide u talasima i da se malo smiri pa ponovo bukne.\n"Sve to zavisi od našeg ponašanja – koliko smo uspešni u tom održavanju fizičke distance, nošenju maski i higijeni ruku. Mere treba da ostanu na snazi dok vakcina nema dovoljno", rekao je Ivanuša.\nU Srbiji porastao broj obolelih, preminulo 19 osoba 9\nSutra svečano otkrivanje spomenika Stefanu Nemanji, prisustvuje Vučić 17


Ivana Anđelković , M. B.\nDr Suzana Tomić, specijalista urgentne medicine Vranjske bolnice, u razgovoru za "Blic" objašnjava da su lekari Hitne pomoći dovezli devojčicu bez svesti nakon što su joj ukazali prvu lekarsku pomoć.\n- Devojčica je dovezena u pratnji kolega iz Surdulice i policije, bila je potpuno bez svesti. To je bilo jedno strašno stanje i bojim se da su zakasnili, moglo se završiti fatalno, srećom je sve brzo organizovano. Maloletna pacijentkinja E. S. sve vreme je bila bez svesti, s uskim zenicama, ali sa normalnim pritiskom i normalnom saturacijom i u stabilizovanom stanju. Uradili smo laboratoriju i sve po protokolu, kod nas se zadržala nekih sat vremena, organizovali smo sanitet sa timom, tu je bio dr Predrag Stojanović, da bismo pacijentkinju posalali za Niš - priča Dr Tomić.\nDr Suzana Tomić: Maloletna pacijentkinja E. S. sve vreme je bila bez svesti, s uskim zenicama, ali sa normalnim pritiskom i normalnom saturacijom\nŠta je prethodilo nemilom događaju, još javnosti nije poznato, a kako nezvanično saznajemo, devojčica je u protekle tri godine registrovana da je koristila opijate, agresivno se ponašala i pokušala suicid. U surduličkoj Hitnoj pomoći nakon događaja objašnjavaju da je dobro što je dete pristiglo na vreme, da mu je ukazana adekvatna stručna pomoć te je na vreme transporotvano do Vranja, a kasnije i do Niša.\n- Toliko su to strašne stvari, ta devojčica je krhka i lepa, da je žalosno ovo što se dogodilo. Maloletnu E. S. je u Hitnoj u Surdulici primila dr Slađana Vrbić, specijalistkinja urgentne medicine i odmah, hitno je zbrinula. Pozvala je i pedijatricu dr Antonelu Kusaković, koja je prepoznala pacijentkinju jer je ranije učestvovala u njenom lečenju. Devojčica je dobila terapiju, međutim, kada je odreagovala, počela je histerično da udara sve prisutne. Imala je epileptični napad, a zatim je odmah sanitetom pedijatrica dr Kasuković, hitno, sa medicinskom sestrom, policijom i pacijentkinjom, krenula put Vranja. U sanitetu je usledio niz epi-napada koje su pedijatrica i medicinska sestra uspele da saniraju i devojčicu živu dopreme do vranjske bolnice. Sve je bilo brzo i dobro uigrano, o što je najvažnije, devojčica je spasena - kaže naš sagovornik iz surduličke Hitne pomoći.\nSpecijalista toksikologije Slobodanka Milićević Mišić u razgovoru za "Blic" objašnjava da je devojčica u Niš stigla sa evidentnim znakom prisustva ekstazija i alkohola i da je odmah urađena detoksikacija, te da je devojčica nakon ukazane lekarske pomoći već 13. septembra prevedena u Centar za mentalno zdravlje u Nišu.\n- Kada je dete dopremljeno kod nas, ono je tada bilo u srednjeteškom stanju, uradili smo detoksikaciju i ona je upućena u Zavod za mentalno zdravlje. Ovakve stvari su opasne i ovim putem apelujem na omladinu da je droga štetna i da ishod može biti fatalan. Dobro je što se sprovode akcije kako bi se deci skrenula pažnja da je droga štetna i da je ne treba koristiti. Roditeljima skrećem pažnju da povedu računa o deci i da se, ako primete izmenjeno ponašanje, ono koje odskače od uobičajenog, obavezno konsultuju sa stručnjakom. Deca nisu svesna šta čine sebi konzumirajući opijate i ne shvataju da mogu završiti fatalno - kaže Milićević Mišić.\nPogubno uzimanje ekstazija\nEkstazi, MDMA, spid, kokain, LSD najčeše su droge koje konzumiraju mladi. Samo prošle godine odneli su živote petoro mladih u Srbiji. Beograđanin Jovan Paunović (18) preminuo je u junu prošle godine na VMA nekoliko sati nakon što je pronađen kako ispred splava leži u bunilu i grči se u užasnim bolovima, jer je u sebe uneo smrtonosnu količinu droge ekstazi. Nekoliko dana kasnije umrla je Marija Marković (17) iz Kragujevca, učenica Politehničke škole, jer je progutala dve tablete ekstazija. Beograđanka Mirjana Milić (21) preminula je u jednom iznajmljenom stanu na Dorćolu, samo 17 dana nakon žurke na kojoj je preminuo Jovan Paunović, a kojoj je i ona prisustvovala i bila među ljudima koji su mladiću ispred splava pokušali da pomognu. Beživotno telo Nemanje Šafarika (18) pronašao je njegov otac u julu prošle godine u stanu u Bačkoj Palanci. Uzrok smrti je prekomerena doza ekstazija. Sofija Siljanoski (15) preminula je nakon što je na jednoj kućnoj žurci u Aranđelovcu u novembru prošle godine uzela tabletu ekstazija, koji je na žurku doneo i deci nudio lokalni narko-diler Nikola Bogdanović (21).


Ona ističe da trudnice koje su hospitalizovane kod njih nisu vakcinisane i zato apeluje na sve da to učine i to u bilo kom periodu trudnoće, navodi Telegraf.\nPre par dana iz ove ustanove je stigla vest da su dve trudnice od 23 i 28 godina, zbog teškog stanja, morale na prevremeni carski rez.\n- Među pacijentkinjama koje su kod nas ima i onih koje su teškog opšteg stanja. Protokol se poštuje i one dobijaju terapiju. Što se tiče pacijentkinja kod kojih smo hitno radili carske rezove, to su pacijentkinje sa težim oblikom upale pluća. Završavanje trudnoće je bilo neophodno da bi bebe bile dobro, ali primarno zbog lošeg stanja pacijentkinja - objašnjava dr Mihajlović.\nOna objašnjava da je trijažno mesto nije ova ustanova već kovid ambulante i infektivna klinika a u zavisnosti od razloga za hospitalizaciju.\n- Trudnice koje su hospitalizovane trenutno u KBC "Dr Dragiša Misović" nisu bile vakcinisane.\nPreporuka je da se pacijentkinje trudnice i porodilje vakcinišu. Objavljene studije upućuju da vakcinaciju mogu obaviti u bilo kom periodi trudnoće ili nakon porođaja.\nZbog teže kliničke slike i velikog broja zaraženih trudnica apelujemo da se trudnice zaštite, da poštuju protivepidemijske mere i da se vakcinišu - istakla je dr Mihajlović.


"Metalac Bojler" može u Evropu - Kompletan asortiman proizvoda dobio CE znak\nPreduzeće "Metalac Bojler" dobilo je potvrdu evropske usaglašenosti (Conformite Europeene) i za program velikolitražnih bojlera, navedeno je u saopštenju te kompanije. Sada kompletan asortiman bojlera "Metalac" ispunjava preduslov za izvoz u zemlje EU, pošto je preduzeće "Metalac Bojler" prošle godine dobilo CE znak za program malolitražnih bojlera.\nSva potrebna ispitivanja izvršila je akreditovana slovenačka kuća "SIQ". Osim što je CE znak preduslov za izvoz u EU, istovremeno je i potvrda da je proizvod proizveden i dizajniran u skladu sa važećim odredbama direktive EU.\nZa najmlađe "Metalčevo" preduzeće ovim je otvorena ozbiljna šansa da proširi izvozne ambicije. Do sada su bojleri "Metalac" osim na domaće, uglavnom odlazili na tržišta u okruženju i Rusiju.\nSubotička "Mlekara" dobila izvoznu dozvolu za Evropsku uniju\nSubotička "Mlekara", koja posluje u sastavu "Danube Foods Group", dobila je pozitivnu ocenu Evropske komisije i od sada se nalazi na listi privrednih subjekata koji mogu da izvoze na tržište Evropske unije. Osim već postojećih međunarodnih standarda koje ova mlekara ispunjava: ISO 9001, HACCP, BRC i Halal, za ovu odluku bilo je potrebno usaglašavanje kompletnog sistema otkupa, dovoza, prijema i prerade sirovog mleka sa regulativama Evropskog saveta i parlamenta.\n- Da bi mleko sa neke farme moglo da se prerađuje u proizvode za izvoz na tržište EU, ta farma pre svega mora da ima rešenje Veterinarske inspekcije, da objekti za uzgoj mlečnih krava ispunjavaju propisane veterinarsko-sanitarne uslove. U ovom momentu od 185 farmi, preko 25% farmi su tzv. registrovane farme, tako da je preko 20% ulaza mleka zadovoljava standarde kvaliteta Evropske unije - navedeno je u saopštenju "Mlekare".\nKako je saopšteno, svi parametri bitni za kvalitet finalnog proizvoda podvrgnuti su kontrolama koje su u saglasnosti pre svega sa dobrom proizvođačkom praksom, dobrom higijenskom praksom, specifikacijama proizvoda, tehnološkim procesima, planovima kvaliteta i kontrolisanja, radnim instrukcijama, HACCP planovima i drugim internim standardima kao i prema odgovarajućim regulativama EU. U toku je finalizacija priprema za izvoz u zemlje EU, koji se očekuje u 2011. godini.\n"Sagem" gradi fabriku u Nišu u martu 2011.\nFrancuska kompanija "Sagem" najverovatnije će u martu 2011. godine početi izgradnju fabrike u Nišu, saopšteno je danas iz kabineta gradonačelnika Niša Miloša Simonovića.\nOn je na prijemu za novoimenovanog ambasadora Francuske Fransoa Gzavija Denia kazao da je francuska kompanija podnela aplikaciju za korišćenje subvencije za investiciju u Nišu, navodi se u saopštenju.\n- Grad Niš će ispuniti sve neophodne uslove i pružiti potpunu logistiku francuskoj kompaniji kao što je to bio slučaj sa kompanijama "Yura" i Dytec" - rekao je Simonović i rekao da očekuje da će izgradnja fabrike, kompanije "Sagem", početi u martu 2011. godine.\nAmbasador Francuske Denio rekao je da grad Niš ima veliki privredni i ljudski potencijal i da će zbog toga "Sagem" svoje poslovanje razvijati i u Nišu.\nVlada Srbije i Grad Niš potpisali su 27. marta 2009. godine sa kompanijom "Sagem" protokol o saradnji koji je trebalo da omogući otvaranje pogona za proizvodnju električnih brojila francuske kompanije u niškoj Elektronskoj industriji.\nProtokol još nije realizovan, a glavna prepreka bio je tender za zamenu električnih brojila koji još nije raspisan u Srbiji. Prema ranijim najavama iz kabineta gradonačelnika, francuska kompanija koja se bavi proizvodnjom elektronske i komunikacione opreme visoke tehnologije zainteresovana je i za izgradnju fabrike za set-ap boksove za digitalnu televiziju.\nEBRD i IFC dokapitalizuju Čačansku banku sa 8 mil EUR\nEvropska banka za obnovu i razvoj (EBRD) i Međunarodna finasijska korporacija (IFC), članica grupacije Svetske banke, zajednički će dokapitalizovati Čačansku banku ulaganjem 8 mil EUR, objavila je juče Vlada Srbije.\nEBRD u dokapitalizaciji učestvuje kupovinom običnih akcija u vrednosti od 2,1 mil EUR, dok će ostatak od oko 6 mil EUR investirati IFC, rečeno je na konferenciji za novinare u Vladi Srbije.\n- Dokapitalizacija banke vršiće se putem zatvorene emisije običnih akcija sa pravom upravljanja, a Republika Srbija ima mogućnost da u naredne dve godine izvrši dokapitalizaciju banke i zadrži postojeće učešće u kapitalu - rekao je državni sekretar Ministarstva finansija Srbije Slobodan Ilić.\nIlić je podsetio da učešće Republike Srbije u kapitalu banke iznosi 38,8%, učešće drugog najvećeg akcionara - EBRD je 25%, a ovom dokapitalizacijom IFC će učestvovati sa 19,9% u kapitalu.\nDokapitalizacija Čačanske banke "nije vanredna okolnost", već sprovođenje strategije u upravljanju akcijama u bankama u kojima Republika Srbija ima vlasništvo, naveo je on.\nDokapitalizacija će, kako je istakao, omogućiti nastavak stabilnog poslovanja i rasta Čačanske banke, očuvanje vrednosti kapitala, lakši pristup međunarodnim kreditnim institucijama i finasijskom tržištu i doprineti boljem dugoročnom finasiranju.\n- Republika, kao pojedinačno najveći akcionar Čačanske banke, želi da se očuva i poveća tržišna vrednost banke u partnerskom odnosu sa EBRD i IFC, ali i da sa tim profesionalnim investitorima upravlja bankom u skladu sa najboljom međunarodnom praksom - rekao je on.\nPrecizirao je da Čačanska banka sa 267,3 mil EUR ukupne aktive ima učešće od 1,2% na bankarskom tržištu Srbije, depozit iznosi 132,9 mil EUR odnosno 1,02% tržišnog učešća, a ukupni kapital banke iznosi 37,8 mil EUR, što prestavlja učešće na tržištu od 0,83%.\nDirektorka EBRD u Srbiji Hildegard Gacek kazala je da je dokapitalizacija namenjena obnovi i razvoju banke, odnosno pomoći pre njene privatizacije, koja bi podrazumevala prodaju strateškom partneru u naredne tri godine od dokapitalizacije.\nPredstavnik IFC za Jugoistočne Evropu Edvard Struderman potvrdio je da je cilj da se podrži dugoročni plan za privatizaciju te banke koja zapošljava 400 ljudi i ocenio da će to biti važan korak finasijski sektor u Srbiji.\nPredsednik Izvršnog odbora Čačanske banke Dejan Jovanović kazao da će EBRD i IFC pored dokapitalizacije obezbediti toj banci i kreditne linije od po 5 mil EUR namenjene za finasiranje malih i srednjih preduzeća.\nPodsetio je da je prethodna dokapitalizacija Čačanske banke, koju je 2006. uradio EBRD, dala odlične rezultate, jer je bilansna aktiva banke sa 3,8 milijardi porasla šest puta na 28,3 milijarde dinara, kreditni portfolio banke porastao je sedam puta na 21,5 milijardi, a\ndepozitni potencijal banke je povećan na 14,1 milijardu dinara.\n- Banka je u saradnji sa EBRD, Evropskom investicionom bankom i drugim finansijskim institucijama obezbedila klijentima više od 2.800 kredita u ukupnom iznosu od oko 150 mil EUR - rekao je on.\n"Gazpromneft" do kraja decembra objavljuje ponudu za otkup akcija NIS po ceni od 4,8 EUR?\n"Gazpromneft", vlasnik kompanije NIS, do kraja ovog meseca mogao bi da objavi ponudu za otkup akcija od malih akcionara po ceni od 4,8 EUR, nezvanično saznaje "Blic".\nOva informacija toliko je odjeknula među ozbiljnim trgovcima na berzi da su dnevni promet akcijama naftne kompanije podizali i do tri puta. Deonice je najviše kupovao Miodrag Kostić čije je vlasništvo u preduzeću NIS juče vredelo oko 50 miliona dinara i koje bi mu prodajom moglo doneti zaradu od nekoliko miliona dinara.\nObjavom ponude naftne kompanije, vlasnici akcija bili bi više nego sigurni da će svoje deonice najdalje do februara moći da prodaju po ceni od 4,8 EUR. Juče je ova akcija vredela 484 dinara ili 4,5 EUR, pa jednostavna računica govori da bi se najdalje do kraja februara na svakoj akciji moglo zaraditi po 0,3 EUR. Ceo posao još je ozbiljniji, znajući da se akcija do skora mogla kupiti po 4,3 EUR, ali i da je otkupna vrednost deonice vezana za evro, što je oslobađa rizika od kursa dinara. I sve to u vreme kada je zbog krize na tržištu kapitala zaraditi na berzi prava umetnost.\nSudeći po podacima Centralnog registra, ovakvom matematikom najviše su se bavili ozbiljni strani i domaći ulagači. Sa više od 100.000 akcija, Kostić je juče bio deveti najveći akcionar kompanije NIS. U petak, dakle, samo jedan trgovački dan ranije, ovaj srpski biznismen je imao 76.000 akcija. Njihova vrednost bila je 38 miliona dinara. U brokerskoj kući "M&V Investments" koja je u vlasništvu Kostića, još ranije su potvrdili za "Blic" da akcije preduzeća NIS kupuju sa ciljem da ih prodaju i zarade. Među velikim kupcima kompanije NIS bili su i hrvatski investicioni fond "ZB invest" čije akcije u preduzeću NIS vrede više od sto miliona dinara, ali i kompanija za osiguranje "Dunav Re" koja u akcijama naftne kompanije ima više od 50 miliona dinara.


Obaveštavamo klubove da naš Savez sa overom članarine za igrače svih klubova i stepena takmičenja počinje u ponedeljak, 13. januara 2020. godine. Prilikom predaje legitimacija na overu članarine klubovi su dužni da prilože sledeće dokumente: Detaljnije...\nMlađe kategorije – rasporedi – proleće 2020.\nPodsećamo klubove da je Izvršni odbor Fudbalskog saveza Grada Novog Sada doneo odluku da prolećni deo prvenstva u svim gradskim ligama mlađih kategorija startuje u subotu i nedelju, 14. i 15. marta 2020. godine.\nRasporedi i ažurirani adresari i satnice prolećnog dela prvenstva liga mlađih kategorija dostupni su na sledećem linku:\nKup Grada Novog Sada za kadete i omladince - satnice i rezultati - 26. 02.\nTrenerska članarina za 2020. godinu\nObaveštavamo članove Udruženja fudbalskih trenera Fudbalskog saveza Grada Novog Sada da je Sekretarijat Organizacije fudbalskih trenera Fudbalskog saveza Vojvodine doneo Odluku o trenerskoj članarini za 2020. godinu.\nPrema ovoj odluci, članarina iznosi 1.000 (jednu hiljadu) dinara, važi za kalendarsku 2020. godinu i jedinstvena je na teritoriji Fudbalskog saveza Vojvodine. Treneri su obavezni da članarinu uplate svojim matičnim organizacijama najkasnije do 1. marta 2020. godine.\nČlanovi Udruženja fudbalskih trenera Fudbalskog saveza Grada Novog Sada uplatu članarine treba da izvrše na tekući račun Fudbalskog saveza Grada Novog Sada broj 340-1835-51 sa napomenom “Trenerska članarina za 2020. godinu” upisanom u polje predviđeno za svrhu uplate.\nU prilogu ovog članka objavljujemo primer uplatnice za trenersku članarinu:\nKonferencija Novosadske lige\nPonedeljak, 2. mart 2020. godine, 13:00 časova\nKonferencija Gradske lige Novi Sad\nPonedeljak, 2. mart 2020. godine, 14:00 časova\nSatnice, rezultati i tabele Zimske lige mlađih kategorija 2019/2020. dostupni su na sledećem linku:


CG ublažila mere za doček Nove godine\nTanjug 21. decembra 2021. 10:32\nPODGORICA – Crna Gora je ublažila epidemiološke mere pa se od sutra ukida zabrana održavnja veselja, svadbi, rođendana i drugih proslava u zatvorenim prostorima, lokali će do 3. januara raditi i nakon ponoći, a ograničenja rada ugostiteljskih objekata neće biti ni za katolički ni za pravoslavni Božić.\nIpak, organizovanog dočeka Nove godine na otvorenom u Crnoj Gori neće biti.\nTo je na zajedničkoj konferenciji Instituta za javno zdravlje, Kliničkog centra i Ministarstva zdravlja saopštila ministarka zdravlja Jelena Borovinić Bojović i istakla da Crna Gora beleži pad broja obolelih i preminulih od korona virusa.\nNovim merama omogućava se organizacija svadbi u ugostiteljskim objektima uz posedovanje najmanje jednog od elemenata COVID potvrde, uz prisustvo do 100 lica, i to na način da se na 4m2 površine objekta može nalaziti jedan gost.\nDozvoljene su i proslave rođendana uz obavezno posedovanje COVID potvrde i tako da se na 4m2 može nalaziti jedan gost.\nDozvoljeno je i prisustvo publike sportskim manifestacijama na otvorenom i u zatvorenom prostoru moguće je uz posedovanje najmanje jednog od elemenata COVID potvrde, uz ograničen broj gledalaca na jednu trećinu dostupnih sedećih mjesta, na način da između svakog od gledalaca budu dva prazna mesta.\nUblažene epidemiološke mere važiće od sutra do 12. januara naredne godine.


"Zdravstveni sistem nije kolabirao, do leta nam predstoji borba"\nMinistar zdravlja Zlatibor Lončar izjavio je da zdravstveni sistem Srbije nije kolabirao i da se bori.\n“Do leta nama predstoji borba“, rekao je Lončar u jutarnjem programu Radio televizije Srbije.\nLončar je kazao da se u Srbiji i, kako on misli, u Evropi, prima ubedljivo najviše pacijenata na lečenje u bolnicama.\n“Najveći broj, do 39 procenata pacijenata primimo, i zato imamo takav dobar rezultat, da nam najmanje umiru ljudi, jer na vreme krećemo sa terapijom. Imamo problem kada se pacijenti kasno jave. Ne možemo mi da ulazimo u kuću i da izvedemo pacijenta”, kazao je Lončar.\n“Mere daju rezultate, ali nije realno da ih daju brže”, rekao je Lončar.\nKada je reč o neujednačenim stavovima medicinskog i političkog dela Kriznog štaba, Lončar je kazao da lekari stvari sagledavaju iz jednog ugla, ali i da postoji tačka gledišta prema kojoj treba zaraditi novac kojim se kupuju lekovi i medicinska oprema i kojim se povećavaju plate.\n“Pogledajte koliko je bilo zemalja sa zatvaranjem, da im je propala ekonomija, a da nisu dobile nekakav validan rezultat”, naveo je Lončar.\n“Višenamenska” vakcina: Ako želite Sputnjik V, nema alkohola\n09/03/2021 | 09:32\n„Mere za vikend smešne, potrebno da traju bar 14 dana“


Đorđo Žujović o čišćenju murala\nPONOVO ĆU UNIŠTITI MURAL, ZLO NEĆE POBEDITI! Žujović nakon čišćenja grafita nikad odlučniji - "Ne mogu me uplašiti!" 240 Podeli Podeli na facebook Podeli na twitter Podeli na viber Pošalji na mail\nNakon što je grupa mladića očistila mural Ratku Mladiću, predstavnik Socijaldemokratske partije Srbije Đorđo Žujović koji ga je jutros "zalio" kofom kreča kaže da će to ponovo uraditi.\nInicijativa mladih za ljudska prava u Srbiji trebalo je juče da ukloni mural osuđenom haškom zatvoreniku Ratku Mladiću, međutim, to je otkazano nakon što je Ministarstvo unutrašnjih poslova zabranilo skup. U jednom trenutku, muralu su prišle aktivistkinje Aida Ćorović i Jelena Jaćimović i gađale ga jajima. Nakon toga ih je policija u civilu privela, ali su ubrzo puštene. Jutros je mural "okrečen" belom bojom, a kofu kreča na njega je prosuo predstavnik Socijaldemokratske partije Srbije Đorđo Žujović.\nNekoliko sati kasnije u Nemanjinoj se pojavila grupa od desetak mladića u crnom, koji su počeli da čiste mural. Kako je javio naš reporter s lica mesta - u tome su i uspeli! Oni nakon tri sata ribanja posao privode kraju, a ispod bele farbe se ponovo nazire lik osuđenog Ratka Mladića.\nŽujović, inače član stranke bivšeg ministra Rasima Ljajića, ovim povodom je rekao da će opet uništiti Mladićev mural.\n"To sto su ljudi sa crnim kapuljačama brzo krenuli da dovode mural u prvobitno stanje mene ne iznenađuje. To što im se danas desilo u njihovom svetu predstavlja poraz, a u mom svetu čuvanje časti i obraza ove zemlje. Neka svako radi svoj posao, normalni ljudi znaju šta im je činiti svakog dana. Ne mogu oni nikog uplašiti, već će nas sve zajedno samo više motivisati i ujediniti. Zlo nikada neće pobediti i to je moja poruka", rekao je Žujović za medije.\nMural sa likom bivšeg komandanta Vojske Republike Srpske Ratka Mladića, osuđenog u Hagu na doživotni zatvor, oslikan je letos na uglu Njegoševe i Ulice Alekse Nenadovića. Ovako je mural izgledao kada ga je Žujović polio farbom:


“Nije lako, ali danas odluka o Telekomu”\nPremijer Aleksandar Vučić najavio je da će odluku o eventualnoj prodaji Telekoma Srbija doneti danas i naglasio da će ta odluka biti u najboljem interesu Srbije\nVučić je objasnio da želi poslednji put da sasluša privatizacionog savetnika za privatizaciju domaćeg operatera, kompaniju Lazard.\n"To se dešava jer imamo različita mišljenja i procene među ministrima", rekao je Vučić u četvrtak, na konferenciji za štampu sa evropskim Komesarom za proširenje Johanesom Hanom. On je primetio da će verovatno, "za promenu", on da bude kriv zbog odlaganja,ali i poručio svima da će odluka biti doneta danas i da se spreme da "pucaju iz svog oružja". Vučić je istakao da će se nastojati da odluka, kakva god bila, biti doneta u najboljem interesu Srbije. "Nije lako takvu odluku doneti", konstatovao je premijer. Vučić je pre dva dana izjavio da postoji jedna ozbiljna ponuda za Telekom i da je Vlada srbije na ivici da je prihvati. Za preuzimanje 58 odsto akcija Telekoma stiglo je šest ponuda, a po rečima Vučića samo jedna ponuda zaslužuje da se razmatra, ali da je i ona slabila nego što se Vlada nadala. Privatizacioni savetnik za Telekom je francuska kompanija Lazard, a tender za prikupljanje ponuda za kupovinu većinskog kapitala te kompanije objavljen je jula ove godine. Najveći akcionar Telekoma je država Srbija sa 58,11 odsto akcije, 20 odsto akcija je u vlasništvu kompanije, dok 14,95 odsto poseduju građani, a 6,94 zaposleni i bivši zaposleni Telekoma. Pre četiri godine procena je bila da Telekom vredi 2,2 milijarde evra i tadašnja vlada je za paket od 51 odsto akcija te kompanije tražila minimum 1,4 milijarde evra, a jedini ponuđač Telekom Austrije ponudio je 1,1 milijardu evra.\n« NBS: Loši krediti vrede 425 milijardi dinara Miščević: Neće biti povlastica, nema lakih poglavlja »


Vučić upoznao patrijarha i SPC sa kosovskom platformom za pregovore – RTV SUNCE Arandjelovac\nHome » Svet » Vučić upoznao patrijarha i SPC sa kosovskom platformom za pregovore\nVučić upoznao patrijarha i SPC sa kosovskom platformom za pregovore\nin Svet, Vesti 10/03/2019\nPredsednik Srbije Aleksandar Vučić sastao se u nedelju ujutru sa patrijarhom Irinejem i članovima Sinoda Srpske pravoslavne crkve, i tom prilikom on je iajavio da ono što kosovske vlasti traže od Srbije da bi nastavile pregovore predstavlja uvredu za zdrav razum.\nPosle sastanka u Patrijaršiji, Vučić je rekao novinarima da je Srbija uvek spremna da razgovara, ali da bi razgovor trebalo da bude sa onima koji su spremni da to rade.\nPo njegovim rečima, Priština platformom traži i formiranje suda za ratne zločine pred kojim bi odgovarali Srbi, podelu ambasada po principu sukcesije, kao i da Kosovu pripadnu ikone i kulturno blago Srbije.\n“Šta je s vama ljudi, šta ste jeli, šta ste pili, ima li imalo racionalnosti kod vas”, zapitao je Vučić i dodao da je zvaničnicima SPC preneo, tačku po tačku, šta sve stoji u kosovskoj platformi za pregovore i objasnio zašto je ona za Srbiju neprihvatljiva i koliko opasnosti nosi sa sobom.\nTakođe, Vučić je patrijarha i Sinod SPC upoznao i sa ponašanjem Evropske unije, i rekao da više ni ne očekuje da Brisel reaguje.\nPatrijarh Irinej je konstatovao da stanje na Kosovu, iz dana u dan postaje sve teže i komplikovanije, ali da je bitno da crkva i drava imaju isto mišljenje o tim problemima i načinu na koji bi trebalo da se reaguje.\nPrema njegovom stavu, ovakvi sastanci državnog i vrha SPC su potrebni i poželjni, kako bi se pronašlo najbolje rešenje i zauzeo zajednički stav.\nSastanku su prisustvovali i premijerka Ana Brnabić, ministar spoljnih poslova Ivica Dačić i generalni sekretar predsednika Republike Nikola Selaković.\nPrevious: Napadnuta aktivistkinja Inicijative “Ne davimo Beograd”\nNext: Anti-socijalizam – Trampova nova izborna parola


konkurs Архиве - Biznis i Finansije\nKompanija Nelt i ove godine raspisuje konkurs za plaćeni razvojni program „Dobar start“. Šesti put zaredom, studenti završne godine fakulteta, diplomci ili studenti master studija imaju priliku da kroz plaćenu obuku za poziciju u oblasti Key Account Management-a u ovoj kompaniji, steknu neprocenjivo profesionalno iskustvo i obezbede dobar start karijere.\nZainteresovani se mogu prijaviti za pohađanje programa na sajtu Infostuda, LinkedIna ili na našem sajtu www.nelt.com/dobarstart do 19. aprila, nakon čega će uslediti proces selekcije.\nUspešne poslovne žene iz cele Srbije koje su vlasnice ili imaju udela u vlasništvu preduzeća, bez obzira na vrstu delatnosti, imaju priliku da do kraja ovog meseca konkurišu za prestižnu nagradu „Cvet uspeha za ženu zmaja“. Ovo je četrnaesta godina zaredom kako je Udruženje poslovnih žena Srbije raspisalo konkurs za izbor najboljih preduzetnica u našoj zemlji.\n– Naročito nam je stalo da u ovoj izazovnoj godini u kojoj se svi borimo sa krizom koju je donela pandemija COVID-19, održimo tradiciju podsticanja i afirmacije uspešnih preduzetnica koje pokazuju inovativnost, odlučnost i kreativnost u poslovanju. Tokom svih ovih godina pokazalo se da je priznanje „Cvet uspeha za ženu zmaja“ doprinelo da ženski biznisi postanu vidljiviji a ujedno im je davalo i „vetar u leđa“ jer je, uglavnom, po prvi put neko prepoznao i pohvalio njihov dugogodišnji naporan rad.\nVođeni primerom uspeha manifestacije Dan devojčica koja je u potpunosti realizovana virtuelno ove godine u aprilu, primenićemo sad već poznati recept i na organizaciju Cveta uspeha na isti način, virtuelno. Ono što je sigurno je da je odjek ovakvih manifestacija putem digitalnih kanala mnogo veći nego kada se realizuju uživo i da se mimimum deset puta više ljudi uključi u praćenje događaja nego što može da primi jedan zatvoreni prostor. Ako se jednog dana ponovo vratimo na organizaciju uživo, svakako ćemo zadržati i digitalni koncept, jer je to nešto novo što je, sticajem nepovoljnih okolnosti a to je pandemija, otkrilo mnogo promotivnih prednosti i veći uticaj na javnost. A cilj ove manifestacije je upravo da poveća vidljivost uticaja žena na ekonomiju i da pruži dobre ugledne modele mlađim generacajima.\nTokom trajanja pandemije, Udruženje organizuje virtuelne susrete sa svojim članicama i tom prilikom se dele iskustva u navikavanju na novu normalnost. Ono što vidim jeste da je kriza izrodila mnogo inovativnih rešenja i ubrzala njihovu implementaciju, što je od neprocenjivog značaja za održivost kako biznisa tako i psihološke stabilnosti. Zato naša manifestacija u ovim novim uslovima ima još veći značaj i pozivamo sve koji imaju u svojoj okolini takve primere žena „zmajeva“, da ih kandiduju ili da ih podstaknu da se prijave – izjavila je dr Sanja Popović Pantić, predsednica Udruženja poslovnih žena Srbije.\nUpustvo za prijavljivanje\nDetaljnije informacije o konkursu, uputstvo i rok za prijavljivanje, kao i konkursna dokumentacija, nalaze se na web sajtu Udruženja poslovnih žena Srbije www.poslovnezene.org.rs\nU prethodnih trinaest godina na ovom događaju promovisano je više od 470 žena, njih 134 je dobilo priznanja Cvet uspeha za ženu zmaja za najbolju preduzetnicu, četiri je svojevremno proglašeno ambasadorkama Evropske mreže ženskog preduzetništva, a 11 kompanija je nagrađeno u kategoriji Rodno najsenzitivnija kompanija. Od 2009. godine, na predlog\nMinistarstva privrede Republike Srbije, ova manifestacija je i na zvaničnoj agendi Globalne nedelje preduzetništva (SME WEEK), koju Evropska komisija organizuje u više od 40 zemalja.\nSvečana dodela nagrada održaće se u poslednjoj nedelji meseca oktobra 2020. godine.\nI ove godine Društvo za zaštitu i proučavanje ptica Srbije u okviru takmičenja “Domaćinstvo koje su laste izabrale” tonom kukuruza nagrađuje domaćinstvo koje ima najveći broj gnezda seoskih lasta.\nNa ovaj konkurs predstavnici seoskih domaćinstava mogu se prijaviti do 15. juna 2020. do 20:00 časova, na telefon 011/33-43-902 ili na ovoj stranici.\nU najavi konkursa stoji da Društvo na ovaj način podržava mala poljoprivredna domaćinstva koja se poljoprivredom bave na tradicionalan način. Opstanak seoskih lasta zavisi od štala vrednih domaćina u kojima one svijaju gnezda i pronalaze insekte kojima se hrane.\nSvi dosadašnji pobednici takmičenja imali su štale sa drvenim plafonom. Drvene daske i grede u ovim domaćinstvima nisu bile obrađene što je omogućilo seoskim lastama da lakše zalepe svoja gnezda. Domaćinstva koja nemaju drvene plafone u svojim štalama mogu postaviti jednostavne drvene police i na taj način privući i pomoći seoskim lastama.\nFoto: Joachim_Marian_Winkler, Pixabay


Smanjenje cijene poziva od 1.januara | Hercegovina Press\nSmanjenje cijene poziva od 1.januara\nRegulatorna agencija za komunikacije (RAK) BiH dala je saglasnost „BH telekomu“, „Telekomu Srpske“ i „Hrvatskim telekomunikacijama“ da od 1. januara smanje cijene poziva prema brojevima mobilnih mreža drugih operatera u BiH i terminiranja nacionalnih poziva u mobilne mreže.\n„BH Telekom“ je cijene poziva prema brojevima mobilnih mreža drugih operatera u BiH za korisnike tarifnih paketa „Bizfon 30“, „ISDN BRA fon osam“ i „ISDN BRA bizfon 20“ smanjio sa 0,25 KM po minutu na 0,243 KM po minutu bez PDV-a.\n„Telekom Srpske“ je cijene usluga u fiksnoj telefoniji u nacionalnom telefonskom saobraćaju (pozivi prema ostalim mrežama u BiH) smanjio sa 0,25 KM po minutu na 0,243 KM po minutu bez PDV-a, saopšteno je iz RAK-a.\nZa korisnike tarifnih paketa „BH telekoma“ – „Bizfon 50“, „ISDN BRA fon 23“ i „ISDN BRA bizfon 50“ cijene su smanjene sa 0,225 KM po minutu na 0,219 KM po minutu bez PDV-a.\nKada je riječ o „Hrvatskim telekomunikacijama“, za privatne korisnike „Osnovnog tarifnog modela“, „Bejzik“, „Super 50“, „Super 50 plus“, „Biznis“, „Biznis pro“, „Houmboks bejzik“, „Houmboks“, „Houmboks super“, te za pripejd usluge i javne telefonske govornice cijena poziva prema drugim mobilnim mrežama u BiH smanjuje se sa 0,25 KM po minutu na 0,236 KM po minutu bez PDV-a.\nZa poslovne korisnike „Osnovnog tarifnog modela“, „Super 50“, „Super 50 plus“, „Biznis“, „Biznis pro“, „Ofisboks bejzik“, „Ofisboks“ cijena poziva prema drugim mobilnim mrežama u BiH smanjuje se sa 0,25 KM po minutu na 0,236 KM po minutu bez PDV-a.


Jovanov i Jovanović će tražiti "jezičke patrole" za Mađare u Vojvodini? - Politički.rs\nDok je bio predsednik Pokrajinskog odbora DSS Milenko Jovanov je najavljivao da će ta stranka formirati “jezičke patrole” kojima će utvrđivati u koliko naseljenih mesta, posebno na severu Bačke, građani mađarske nacionalnosti ne govore srpskim jezikom.\n– Proverićemo da li i koliko u Srbiji Mađari govore srpski jezik, da nam se ne bi dešavalo da u pojedinim mestima građani koji govore srpski ne mogu da se sporazumeju sa lokalnim stanovništem – govorio je tad Jovanov kritikujući na sva zvona mađarskog premijera Viktora Orbana i njegovu politiku.\nTo je bilo ne tako davne 2014. godine, građani su osudili takvu rasističku zamisao Jovanova i njegove DSS i stvar je utihnula.\nDemokratska stranka Srbije te godine nije prošla cenzus na izborima a Jovanov je naprasno uvideo viziju Aleksandra Vučića, pretrčao u SNS i revidirao, kao i svaki politički konvertit i poltron, svoje stavove o Viktoru Orbanu, mađarskom jeziku i jezičkim patrolama.\nPošto Srpska napredna stranka i Aleksandar Vučić ne mogu da funkcionišu bez stvaranja veštačkih tenzija i održavanja neprekidne napetosti u društvu, a sve da bi sakrili svoju pljačku, nesposobnost i aktuelnu katastrofalnu situaciji zbog pandemije korona virusa, odlučeno je da se ponovo aktivira priča o “jezičkim patrolama”.\nPoznato je da Vučić preko Milenka Jovanova i Nenada Popovića kontrolišu Demokratsku stranku Srbije i njenog predsednika Miloša Jovanovića, a pošto napredno napuderisani ex radikali moraju da zadrže svoj novostvoreni proevropski stajling a ni Orbanu ne smeju da se zamere, Milošu Jovanoviću je došapnuto šta treba da radi.\nNaš izvor iz DSS priča da u nekoj od tv emisija, u kojoj će se Miloš Jovanović pojaviti narednih dana, moraće da zakuka nad srpstvom i pokrene pitanje znaju li Mađari u Srbiji dobro gramatiku srpskog jezika. Jovanović će, kao što je to i red kod nacionalista na baterije, ponovo pokrenuti pitanje “jezičkih patrola” i imaju li prava na državljastvo oni koji ne poznaju dobro srpski jezik.\nMora Miloš Jovanović da pokuša da poseje seme zla među komšijama u Vojvodini i mora da odradi došapnuti domaći zadatak, mada su i naprednjaci a i sam Jovanović svesni da će domet te priče biti nikakav. Nekoliko osuda od građanskih NVO, nekoliko naslova po tabloidima i nekoliko pijanih ljotićevca koji će ga podržavati na društvenim mrežama je sve što će se desiti. Od koga je i to je dovoljno, bitno je da se par dana nešto priča i dešava, samo da se ne govori da u bolnicama lekari dobijaju jednu masku dnevno.\nTako će Sorbonin đak Miloš Jovanović i Vučićev Milenko, kursista Nacionalnog demokratskog instituta (SAD), Beogradske otvorene škole i Fondacije Konrad Adenauer, Beogradskog fonda za političku izuzetnost itd., ispaliti još jedan metak u umiruću Srbiju i time opravdati poverenje onih koji su ih pripremili, doveli i postavili tu gde jesu.\nTagged: DSS, JEZIČKE PATROLE, MAĐARSKI JEZIK, MILENKO JOVANOV, MILOŠ JOVANOVIĆ, SNS


Promocija poljoprivrede na sajmu u Novom Sadu - Ekonomske Vesti\nPromocija poljoprivrede na sajmu u Novom Sadu\n12. maj. 2016 12. maj. 2016 Andrija Matić 0 Comments Danilo Golubović, Međunarodni poljoprivredni sajam u Novom Sadu, Ministarstvo poljoprivrede i zaštite životne sredine, Novi Sad, poljoprivreda\nDržavni sekretar Ministarstva poljoprivrede i zaštite životne sredine Vlade Republike Srbije Danilo Golubović najavio je danas veće prisustvo izlagača na 83. međunarodnom poljoprivrednom sajmu u Novom Sadu nego ranijih godina, što će povećati i njegove finansijske efekte.\nGolubović je na konferenciji za novinare objasnio da će resorno ministarstvo na ovoj manifestaciji imati paviljon na kojem će poljoprivrednici moći da dobiju sve informacije o subvencijama koje su spremne za ovu godinu i koje su znatno više u poređenju sa ranijim godinama.\nOn je naglasio da će poljoprivrednici tom prilikom biti informisani i o fondovima Evropske unije koji će biti usmereni u srpski agrar.\nResorno ministarstvo finansira nacionalnu izložbu stoke jer smatra da je u stočarstvu budućnost Srbije, naveo je državni sekretar i dodao da je sajam prilika da se domaći stočari upoznaju sa domaćom i inostranom genetikom.\nPrema njegovim rečima, poljoprivrednici u Srbiji treba da iskoriste sajam kako bi unapredili svoju proizvodnju i znanje o novim tehnologijama, jer je to put ka pozicioniranju na zapadnom tržištu.\nGeneralni direktor Novosadskog sajma Slobodan Cvetković istakao je da je će na ovogodišnjem sajmu, koji će biti otvoren 14. maja, za deset odsto biti povećan obim izlagača, a kvadratura na kojoj će se oni predstaviti biće uvećana za 200 odsto.\nOn je rekao da će kineski poljoprivredni brendovi biti predstavljani na 850 kvadrata, dok je Mađarska duplirala kvadraturu izlagačkog prostora, a po prvi put će na ovoj manifestaciji biti predstavljeni i gradovi Novi Sad i Beograd.\nJedan od najznačajnijih segmenata, kako je ukazao, jeste izložba mehanizacije, gde se očekuje predstavljanje 1.500 mašina, kao i posebnih subvencija i popusta za njihovu kupovinu.\nPrema njegovim rečima, poseban akcenat je na programu iz oblasti stočarstva kroz nacionalnu izložbu stoke, u kojoj će učestvovati 1.300 autohtonih grla iz Srbije, a koju u potpunosti finansira Ministarstvo poljoprivrede i zaštite životne sredine.\nZemlja partner je Italija, koja će svoj paviljon imati na 400 kvadratnih metara u Hali 1 sajma, gde će kroz interaktivnu postavku, sastanke s poljoprivrednicima, školu italijanske kuhinje i izložbu vinskih proizvoda, predstaviti potencijale za saradnju, objasnio je Cvetković.\nPrisutnima su se obratili i direktor Italijanske agencije za spoljnu trgovinu u Beogradu Đovani Mafoda, direktor regionalnog centra Vojvodina kompanije „Generali osiguranje Srbija“ Leonid Babić i generalni direktor Agropanonke Dragoljub Švonja.\nMeđunarodni poljoprivredni sajam u Novom Sadu biće održan od 14. do 20. maja, a u okviru njega biće organizovana i izložba konja, porodični dan, seminari i drugi sadržaji.\n← Gasprom: Povećan izvoz gasa u Nemačku za 19%\nCene porasle za 0,4% →\nDosta je bilo: Hapšenjem paora u Somboru omogućili uzurpaciju zemlje\n20. mar. 2016 Andrija Matić 0\nEr Srbija samo preko Interneta\n14. avg. 2017 Andrija Matić 1\nBiH farmeri blokirali granični prelaz\n12. nov. 2014 Andrija Matić Komentari su isključeni na BiH farmeri blokirali granični prelaz


Otpočeta druga godina inicijative za jačanje uticaja alumni mreže Fondacije za otvoreno društvo - Savetodavni obrazovni centar\nSastanak je održan na marginama dvodnevne konferencije Move.Link.Engage koja je ove godine bila posvećena temi novih modela upravljanja u regionu Zapadnog Balkana. Ova regionalna konferencija, koja je održana po drugi put, okupila je predstavnike civilnog društva iz zemalja u regionu koji su poslali jasnu poruku da žele da preuzmu odgovornost i aktivno rade na stvaranju preduslova za uspostavljanje novih modela upravljanja u regionu.\nProjekat “Mind the Gap: Unapređenje uticaja Alumni mreže Fondacije za otvoreno društvo na javne politike u regionu Zapadnog Balkana“ će trajati od 1. novembra 2016. do kraja avgusta 2017. godine. Tokom realizacije projekta održaće se regionalna konferencija alumnista programa Fondacije za otvoreno društvo u maju 2017. godine. Ovaj projekat predstavlja nastavak inicijative za jačanje uticaja OSF alumni mreže u kreiranju politika Zapadnog Balkana započete u 2015. godini. Izveštaj i utiske alumnista sa regionalne konferencije iz 2015. godine možete pogledati ovde.


Šutanovac podneo ostavku – “Demokratska stranka će se oporaviti!” – Gerila\nGerila > Politika > Šutanovac podneo ostavku – “Demokratska stranka će se oporaviti!”\nŠutanovac podneo ostavku – “Demokratska stranka će se oporaviti!”\nobjavljeno na Mar. 11, 2018 u 3:37 pm\nSedmi lider Demokratske stranke Dragan Šutanovac rekao je danas na zajedničkoj sednici Predsedništva i poslaničkog kluba DS-a da njegova odluka da ponese ostavku na mesto predsednika stranke nije rezultat pritiska, već toga da mora da se uvede princip odgovornosti u politiku. Šutanovac je poručio da će ostati u Demokratskoj stranci kako bi budućem rukovodstvu pomogao svojim iskustvom. O naslednicima se, bar prema pisanju medija, već razmišlja.\n„U Demokratskoj stranci sam 21 godinu, ovo je moja kuća, nameravam da prepustim položaj, ali da ostanem i pomognem svojim iskustvom“, rekao je Šutanovac u delu sednice otvorenom za javnost.\nOn je naglasio da je dosadašnje rukovodstvo u prethodnih godinu i četiri meseca uradilo mnogo, kao i da su preuzeli stranku u stanju u kakvom nije bila od devedesetih godina.\nŠutanovac je poručio i da neće nikoga da poziva na odgovornost, ali da predlaže da svi „sednu sa sobom i razmisle“.\n„Demokratska stranka će se brzo oporaviti, ako budemo donosili adekvatne odluke. Način na koji radimo u prethodnih nekoliko godina nije funkcionalan“, poručio je Šutanovac.\nKako je najavljeno, predsedništvo DS-a bi na današnjoj sednici trebalo da predloži zakazivanje vanredne stranačke Skupštine na kojoj će se birati novo rukovodstvo.\n“Za uspeh svakog posla mora da postoji plan”\nJedan od ne tako poznatih citata Zorana Đinđića, danas se čini važniji nego ikada za opstanak Demokratske stranke:\n“Za uspeh svakog posla mora da postoji plan, da se tačno zna šta se hoće, ne da se eksperimentiše, iako nam je to nacionalna osobina. Treba mnogo više vremena utrošiti na oštrenje testere, nego drva seći tupom mašinom”.\nZoran Đinđić bio je predsednik Demokratske stranke od 1994. do 13. marta 2003, kada je ubijen u dvorištu Vlade Srbije.\nPredsednici Demokratske stranke\nDragan Šutanovac (2016)\nSamo dan pre obeležavanja godišnjice njegovog ubistva, održava se Glavni odbor stranke na kojem bi se već moglo videti da li će Demokratska stranka početi da pravi plan ili će nastaviti da seče drvo tupom testerom.\nKako je pre nekoliko dana saopšteno iz te stranke, najviši funkcioneri predvođeni predsednikom DS-a Draganom Šutanovcem najavili su da će snositi odgovornost i podneti ostavku zbog loših rezultata na beogradskim izborima 4. marta, na kojima je lista “Da oslobodimo Beograd”, predvođena Demokratskom strankom, sa osvojenih 2,25 odsto ostala daleko ispod cenzusa.\nOstavku je već podneo lider beogradskog odbora Balša Božović, koji je gostujući na televiziji N1 rekao da će u narednih nekoliko meseci biti jasno da li će DS uopšte opstati.\n„Da li će DS biti veliki faktor u budućnosti, zavisi od toga da li će shvatiti potrebe građana u budućnosti. DS ima samo još jednu šansu i treba pametno da je iskoristi“, izjavio je Božović, najavljujući svoju i ostavku rukovodstva stranke. Prema njegovoj oceni, birači su poslali jasnu poruku da je postojala potreba za “jednom prodemokratskom listom koja će se suprotstaviti Aleksandru Vučiću”.\nNataša Vučković, poslanica DS-a u republičkom parlamentu i nekadašnja potpredsednica stranke, prema pisanju lista Danas, u stranci se spominje kao najozbiljniji kandidat za funkciju osmog predsednika Demokratske stranke i prve žene na toj funkciji od osnivanja DS-a 1990. godine.\nVučković nije htela, gostujući na N1 pre dva dana, da komentariše pisanje medija o tome da li će ona biti kandidat za predsednicu DS-a.\nO tome gde i kako ona vidi DS u budućnosti i šta su ključni problemi nije želela da govori ni juče, uz objašnjenje da sve to ne želi da komentariše pre sednice Glavnog odbora stranke.\nSudeći prema izjavi od pre nekoliko dana, stiče se utisak da ona promene u samom vrhu stranke smatra kozmetikom, a ne suštinskim rešavanjem problema. Gostujući na N1 rekla je da će Demokratska stranka morati da napravi “promaju” u svojim redovima i ponudi građanima ono što oni od nje očekuju – nove i stručne ljude koji mogu da sprovedu promene.\n“Meni se čini da čini da DS poslednjih par godina nije imala pravo na grešku, ali opet nije uspevala da ih spreči. Kada pogledate predsednike stranke unazad, svi su se iz neke odgovornosti povukli, ali se suštinski ništa nije promenilo. Ja imam tezu da mi kontinuirano menjamo vrh stranke, a ne ono što se događa unutra. Građani te stvari ne vide, ali se vidi da neki mehanizam nije u redu”, rekla je Vučković.\nKada su 4. marta uveče saopšteni rezultati izbora bilo je jasno da je glavni utisak to što je DS u Beogradu, jednom od svojih glavnih uporišta u protekle gotovo tri decenije, ostao ispod cenzusa.\nU analizama, kao jedna od ključnih grešaka iskristalisala se odluka DS-a da ne podrži Dragana Đilasa, svog bivšeg lidera, koji se posle nekoliko godina pauze vratio u politiku kao kandidat za gradonačelnika. Njegovu kandidaturu podržale su stranke i pokreti okupljeni oko liste “Beograd odlučuje, ljudi pobeđuju”. Među njima Pokret slobodnih građana Saše Jankovića, Narodna Stranka Vuka Jeremića, Levica Srbije Borka Stefanovića …\nListu “Da oslobodimo Beograd” predvođenu DS-om podržali su Socijaldemokratska stranka Srbije Borisa Tadića, Nova Stranka Zorana Živkovića i Zelena ekološka partija – Zeleni.\nVeć na prvi pogled jasno je da su i jedni i drugi računali na isto biračko telo. Reč je ili o strankama i pojedincima koji su političku karijeru počeli da grade upravo u Demokratskoj stranci ili su bliski njenim osnovnim postulatima.\nSabirajući utiske u večeri posle zatvaranja biračkih mesta, Šutanovac je rekao:\n“Demokratska stranka postoji 28 godina, moramo da nastavimo da se borimo. Ne mislim da je neko oduzimao glasove, startovali smo kao opozicija, znali smo da će biti teško, nismo imali velike finansije a nismo ni uspeli da prenesemo poruke. Kasno je sada razmatrati da li se kajemo ili ne, da li smo trebali ili ne da se okupimo oko Đilasa”.\nLider SDS-a i jedan od bivših predsednika Demokratske stranke Boris Tadić je uprkos lošem rezultatu istakao da je sa ponosom učestvovao u kampanji i da je danas sa velikim zadovoljstvom u opoziciji. Čini se, međutim, da i on kao glavni problem vidi to što je opozicija išla u više kolona.\n“Ja ću i posle ovih izbora pozvati opoziciju na ujedinjenje”, rekao je Tadić, koji je svoj govor te večeri završio uz podsećanje da je Demokratska stranka i ranije doživljavala poraze, i uz uverenje da će pobediti u budućnosti.\nNataša Vučković, koja se za sada nezvanično pominje kao jedan od kandidata za predsednika DS-a, takođe je rekla da je “ujedinjavanje vrlo važan zadatak”.\n“Jako je važno da postoji ujedinjenje oko prioriteta koji sebi postavljamo…Mi jesmo protiv Vučića, ali kako ćemo to formulisati, šta sve to znači, to moramo da vidimo”, rekla je Vučković.\nIstorijat osipanja Demokratske stranke\nDemokratska stranka je 1990. godine obnovljena jer, kako su to naglašavali njeni osnivači, postojala je od 1919. godine prošlog veka do ukidanja višestranačja posle Drugog svetskog rata.\nOd obnavljanja do danas preživela je burnu istoriju, pobede i poraze, sukobi I cepanja unutar stranke, nakon čega su po pravilu nastajale nove stranke koje su, trenutno ili trajno, slabile DS, ali i donosile raznovrsnost političke ponude. Tokom tri decenije postojanja savremene Demokratske stranke, iz nje je nastalo desetak stranaka i pokreta.\nImajući u vidu predstojeću sednicu Glavnog odbora, vredi podsetiti na razloge sukoba unutar DS-a.\n1990. godine – DS obnavlja grupa trinaest intelektualaca, koja prvo potpisuje “Pismo o namerama”, a zatim i osniva DS. Za prvog predsednika izabran je Dragoljub Mićunović.\n1991. – dolazi do pvog razlaza jer je većina unutar DS-a odlučila da učestvuje na izborima koje je raspisao tadašnji predsednik Slobodan Milošević. Stranku tada napuštaju Nikola Milošević i Kosta Čavoški, koji osnivaju Srpsku liberalnu stranku.\n1992. – do novog sukoba dolazi oko odluke da li DS treba da uđe u koaliciju predvođenu SPO-om Vuka Draškovića, Depos. Većina u DS-u odlučuje da podrži, ali ne i da uđe u Depos. Jedan broj funkcionera DS-a ne slaže se sa odlukom, smatrali su da je trebalo ući u Depos, napuštaju DS i formiraju Demokratsku stranku Srbije (DSS). Za lidera biraju Vojislava Koštunicu, koji je bio i jedan od osnivača Demokratske stranke 1990. Zajedno s Koštunicom DS je tad napustio i Vladan Batić. On je, međutim, 1997. isključen iz DSS-a, nakon čega osniva Demohrišćansku stranku Srbije.\n1994. – dolazi do sukoba između Zorana Đinđića i Dragoljuba Mićunovića. Prema pisanju Dokumentacionog centra “Vreme”, jedan drugog su optuživali, između ostalog, i za to ko se sastao sa Slobodanom Miloševićem. Smatra se da je uzrok sukoba to što Đinđić dovodi u stranku grupu direktora i polako istiskuje staro rukovodstvo pokušavajući da profiliše DS kao “političko preduzeće”. Sukob je razrešen na Vanrednoj skupštini Demokratske stranke u januaru 1994, kada Dragoljub Mićunović podnosi ostavku i sa grupom starijih demokrata osniva Demokratski centar. Za novog predsednika DS-a tada je izabran Zoran Đinđić.\n1999. godine – nakon sukoba između Zorana Đinđića i Slobodana Vuksanovića, koji je bio jedan od osnivača Demokratske omladine ali i portparol stranke, Vuksanović napušta DS.\n2003. godina – nakon ubistva predsednika Vlade Srbije i Demokratske stranke Zorana Đinđića, predsednik DS-a postaje Zoran Živković, koji se na toj funkciji zadržao oko godinu dana.\n2004. godina – na stranačkim izborima 2004. godine, Boris Tadić je izabran za lidera stranke. Ubrzo je objavljeno da je jedan od potpredsednika u vreme Đinđića, Čedomir Jovanović, isključen iz DS-a. Jovanović je ubrzo osnovao Liberalno demokratsku partiju. U Demokratsku stranku iste godine se vratio Dragoljub Mićunović sa Demokratskim centrom.\n2012. godine – ubrzo pošto je DS izgubila izbore 2012. godine, dolazi do nove promene u vrhu stranke. Na mesto predsednika stranke dolazi Dragan Đilas, gradonačelnik Beograda, dok je Boris Tadić imenovan za počasnog predsednika stranke. Stranku nakon izbora Đilasa, napušta Zoran Živković.\n2013. godina –Živković osniva Novu stranku.\n2014. godina -Boris Tadić napušta DS mesec dana pred parlamentarne izbore I formira Socijaldemokratsku stranku u koju prelazi veliki broj članova i funkcionera DS-a, ali i stranačkih odbora širom Srbije. Nakon izbora 2014. i rezultata DS-a koji su ocenjeni kao loši na svim nivoima, održavaju se stranački izbori na kojima je Dragana Đilasa pobedio Bojan Pajtić, koji postaje šesti predsednik DS-a.\n2016. godina – na stranačkim izborima održanim u septembru te godine za predsednika stranke izabran je Dragan Šutanovac, a mediji su ubrzo preneli da Bojan Pajtić napušta politiku.\n2018. godina – Demokratska stranka je pred novih izazovom nakon što nije uspela da dobije dovoljan broj glasova građana da pređe cenzus za gradsku skupštinu, stranačko rukovodstvo je najavilo ostavke, uključujući i sedmog predsednika DS-a Dragana Šutanovca. Izbor novog rukovodstva očekuje tek u maju ili junu.\nRežim laže – ovo je pravo stanje u Vojsci Srbije!


Tramp: Ako ne potpišemo sporazum, napraviću najjače nuklearno oružje na svijetu\nU slučaju da se sa Rusijom ne potpiše nikakav sporazum o kontroli naoružanja, SAD će stvoriti "najmoćnije" nuklearno oružje u svijetu, izjavio je američki predsjednik Donald Tramp.\n- Trenutno, Rusija i Kina žele istovremeno da sa nama pregovaraju kako bismo zaustavili bezumno trošenje milijardi i milijardi dolara na nuklearno oružje. Međutim, dok ne budemo imali takav sporazum jedino što mogu da učinim jeste da stvorim najmoćnije nuklearne snage na svijetu - istakao je.\nNešto ranije je Tramp izjavio da Vašington poseduje "superbrze rakete" za suprotstavljanje Rusiji.\nPrema njegovim riječima, Americi su neophodne "superbrze rakete", jer Moskva već posjeduje takvo naoružanje. Istakao je i da je ruska strana mogla da dobije informacije o odgovarajućim tehnologijama od prethodnog američkog rukovodstva.\nPodsjetimo, Sporazum o neširenju nuklearnog naoružanja (START-3) ističe već 5. februara 2021. godine. Iako još uvijek nema konkretnog dogovora o tome kad bi pregovori mogli da počnu, savjetnik predsjednika SAD za nacionalnu bezbijednost Robert O'Brajan najavio je da bi Vašington mogao da to učini "uskoro".\nDonald Tramp Nuklearno oružje\nPozivi Trampu i papi u Srebrenici produbljuju nepovjerenje u BiH\nIgrali za istu ekipu\nPutin i Lukašenko prekinuli pregovore pa "uništili" protivnike\nPutin smijenio četvoricu generala\nPrincip dobrovoljnosti prilikom uplate u Fond solidarnosti\nOrlovi počeli sa treninzima\nŠkotska: Trinaest stanara staračkog doma umrlo u razmaku od sedam dana\n4178 glasova 74%\n1496 glasova 26%


RTCG - Radio Televizija Crne Gore - Nacionalni javni servis :: Politika :: "Skupština, a ne ulica, mjesto za rješavanje krize"\nTVCG [ B.B. ]\n28. 01. 2022. 19:07 >> 19:33 1\n"Skupština, a ne ulica, mjesto za rješavanje krize"\nPredstavnici opozicije su na današnjem sastanku sa diplomatama izrazili očekivanje da će svi akteri na političkoj sceni do kraja razumjeti potrebu da su institucije, prije svega, Skupština Crne Gore, a ne ulica, mjesto rješavanja političkih sporova. Izrazili su zabrinutost zbog ponašanja određenih političkih subjekata koji svojim djelovanjem ohrabruju vaninstitucionalno djelovanje, kao i neprihvatljivu nacionalističku i antievropsku retoriku, kojoj su građani Crne Gore, kao i međunarodna javnost, mogli da svjedoče u prethodnim danima.\nKako ističu u saopštenju SDP-a, predočili su da politički sporovi i razrješenje političke krize moraju biti predmet diskusije u institucijama države, kroz demokratsku proceduru i uz uvažavanje najviših demokratskih standarda.\n"Institucionalno rješavanje političkih razlika je neophodno kao jedini demokratski put koji garantuje društvenu i političku stabilnost, što je preduslov za napredak na putu EU integracija i ispunjavanja zahtjevne reformske agende države u narednom periodu", naveli su predstavnici parlamentarne opozicije na sastanku sa diplomatama država članica EU, SAD i Ujedinjenog Kraljevstva Velike Britanije i Sjeverne Irske, koji je organizovan na temu aktuelne političke situacije.\n"Opozicija je sve vrijeme od konstituisanja aktuelne Vlade djelovala konstruktivno i institucionalno, težeći političkom i parlamentarnom dijalogu, kao načinu rješavanja brojnih demokratskih i reformskih izazova, do kojega nažalost nije došlo zbog izostanka političke volje kod aktuelne parlamentarne većine, u prvom redu kod rukovodstva Skupštine Crne Gore", naveli su predstavnici parlamentarne opozicije.\nPredstavnici rezidentnih ambasada istakli su da je od ključnog značaja da se svi procesi dešavaju u državnim institucijama i u parlamentu i da je ključ države - stabilnost, a da podržavaju sve one koji žele da kroz dijalog i dogovor riešavaju sve probleme.\n"Očekujem da dio opozicije podrži kandidate za Tužilački savjet"\n26. 12. 2021. 5\nMoskva protjeruje dvojicu njemačkih diplomata\nBez zvanične potvrde o povlačenju inicijative\n12. 12. 2021. 6


Beogradski vrtići: Stiglo skoro 19.000 zahteva | Novosti.RS\npetak, 26. 04. 2019. u 15:02\nKonačna lista upisane dece očekuje se 7. juna / Foto: N.Fifić\nKONKURS za mesta u beogradskim vrtićima u petak je završen. Na adresu Sekretarijata za obrazovanje i dečju zaštitu stiglo je 18.878 zahteva roditelja i staratelja, što je 620 zahteva manje u odnosu na prošlu godinu. Posle objavljivanja preliminarne liste, rok za žalbe trajaće do 29. maja, a konačna lista upisane dece očekuje se 7. juna.\nKonkurs za 7.900 slobodnih mesta u 306 beogradskih vrtića bio je otvoren od 8. do 25. aprila. Upisne komisije će do 20. maja rangirati prijave. Slavko Gak, gradski sekretar za obrazovanje i dečju zaštitu, izjavio je da će u ovom procesu zahtevati maksimalnu transparentnost i poštovanje propisa, kao i da nema mesta za bilo kakav propust. On je najavio i da će biti otvoreno još mesta, jer je planirana izgradnja osam montažnih vrtića, kao i adaptacija pogodnih prostora.\nPROČITAJTE I:IMA LI OGRANIČENjA U UPISU U VRTIĆE: Prijava i dok su na porodiljskom\n- Budući da imamo više slobodnih mesta, uz nastavak sufinansiranja boravka u privatnim vrtićima, realno je da od septembra nemamo listu čekanja dece koja imaju prioritet pri upisu, što će biti prvi put - rekao je Gak.\nSekretarijat za obrazovanje i dečju zaštitu tokom leta će odobravati i do 20 odsto proširenja kapaciteta tamo gde za to postoje mogućnosti.\nZa 7900 mesta konkurisalo 19000 dece a gospodin Gak kaze da nece biti listed cekanja uz 8 montaznih vrtica? Montaznih vrtici ce primati po 1500 dece?\n15:43 SASTANAK SA AMERIČKOM DELEGACIJOM: Guverner NBS sa predstavnicima DFC\nGUVERNER Narodne banke Srbije Jorgovanka Tabaković sastala se danas s predstavnicima američke delegacije, koju su činili visoki predstavnici Međunarodne razvojne finansijske korporacije SAD - U.S. International Development Finance Corporation - DFC, Izvozno-uvozne banke SAD - Export-Import Bank of the United States - EXIM, budući šef kancelarije DFC-a u Beogradu kao i predstavnici Ambasade SAD u Srbiji.\n15:37 TELESKOPI ZA SVE ŠKOLE: U klupama uče o astronomiji\nU OSNOVNIM školama u Kruševcu uskoro bi trebalo da počne masovno otvaranje sekcija iz astronomije, budući da se među đacima primećuje sve veće interesovanje za ovu naučnu oblast.\n15:35 SUTRA KONAČNE RANG LISTE ZA SMEŠTAJ BRUCOŠA U DOMOVE: Mesto će dobiti 1.268 studenata prve godine, odnosno 455 muškaraca i 813 devojaka\nNA preliminarnu rang listu za smeštaj u domove studenata prve godine stigle su samo dve žalbe.\n15:33 NAJUSPEŠNIJIMA PO 950 EVRA: Dodeljene nagrade za hemijske nauke iz Fonda Nenada M. Kostića\nNAGRADE iz Fonda Nenada M.Kostića, koje se dodeljuju za najbolje radove u oblasti hemijskih nauka,dodeljene su za master radove Jovani Z.Stanković, sa Prirodno-matematičkog fakulteta u Kragujevcu i Nikolini M.Todorović, sa PMF-a u Novom Sadu.\n15:32 SINIŠA MALI: Odličan sastanak sa DFC i EXIM bankom\nMINISTAR finansija Siniša Mali na svom Instagram profilu napisao da je zadovoljan nakom sastanka sa sa predstavnicima DFC i EXIM banke.


Postoje stvari koje je zaista teško pitati, čak i najbolje prijatelje. Potražili smo odgovore na nekoliko (tabu) pitanja koje vam je verovatno uvek bilo neprijatno da postavite, a sada konačno možete saznati odgovore na njih:\nSeksualne fantazije ne treba shvatati bukvalno, jer ponekad u snovima doživljavamo stvari koje ne želimo da nam se dese u stvarnosti. Povremena fantazija ne može biti znak homoseksualnosti, pravi znak homoseksualnosti je kontinuirana želja usmerana ka osobama istog pola.\nUglavnom zbog toga što je ženi mnogo lakše da se, dok stimuliše tačke zadovoljstva, istovremeno skoncentriše na sopstvene uzbuđujuće misli i fantazije, a uz to nema potrebe da razmišlja o zadovoljavanju muškarca i ispunjenju njegovih fantazija. Ovo je normalna pojava na početku emotivne veze, ali nakon nekog vremena u vezi je bolje da o tome porazgovarate sa partnerom i zajedno otkrijete šta bi zadovoljilo oboje.\nMuškarcima je veličina penisa bitna prevashodno jer je tumače kao znak muškosti, a za šta apsolutno nema nikakvog osnova. Vagina je elastična i zahvaljujući tome prilagodljiva različitim veličinama. Seksualno zadovoljstvo ne zavisi od veličine, nego od umetnosti vođenja ljubavi. Ali, ukoliko je penis očigledno veoma mali, on neće moći da stimuliše vaginu, isto tako – ukoliko je prevelik, kod žene će uzrokovati bol.\nOvakvi problemi mogu se javiti kao rezultat pozitivnog stresa, koji se javlja kada je muškarac u fizičkom kontaktu sa ženom u koju je zaljubljen. Ovo osećanje vremenom nestaje, a zajedno sa njim i problemi sa erekcijom.


Tri miliona koraka za decu obolelu od raka | Giving Balkans\nUdruženje „Uvek sa decom“ i Udruženje „Ognjište“ organizuju humanitarnu akciju „Tri miliona koraka - za besplatan smeštaj deci oboleloj od raka sa porodicom“ koja počinje danas u mestu Omoljica kod Pančeva i završava se 22. maja 2022. u manastiru Ostrog.\nRoditeljima dece koja iz svih delova Srbije dolaze na lečenje u Beograd, udruženje „Uvek sa decom“ obezbedilo je smeštaj u stanu u Smiljanićevoj ulici. Ovaj stan je opremljen da bude privremeni dom deci i njihovim roditeljima i u njemu je u protekle četiri godine boravilo 49 dece sa roditeljima. Pored smeštaja, Roditeljski kutak predstavlja mesto podrške za roditelje čija se deca bore sa rakom.\nPet članova udruženja „Ognjište“: Slavko Radojčić, Aleksandar Prešern, Aleksandar Šekularac, Stanko Balaban i Jovan Crnjin su odlučili da pomognu Udruženju „Uvek sa decom“ da pokrije troškove smeštaja u Roditeljskom kutku. Njih petorica će koračati od Omoljice kod Pančeva do Ostroga deset dana i prepešačiće tri miliona koraka za male borce i njihove porodice da bi sakupili novac koji će obezbediti 365 dana besplatnog boravka dece sa porodicom u Roditeljskom kutku.\nJedan korak po ceni od 0,436 dinara puta 3.000.000 jeste iznos od 1.308.000 dinara koji je potreban da se sakupi.\nKupite korake uplatom na račun udruženja „Uvek sa decom" ili na račun udruženja „Ognjište" 340-11024157-94 sa pozivom na broj – korak za decu 2022; slanjem SMS na 7175 ili putem PayPala : sadecom@sbb.rs.


Srbija godinama ne uvozi jaja iz Evropske unije, pa tako na našem tržištu nije bilo jaja iz Holandije u kojima su pronađene visoke koncentracije zabranjenog insekcida "fipronila", kazao je Škorić agenciji Beta, dodajući da Srbija kao tržište nije interesantna proizvođačima iz Evrope.\nIstovremeno, domaća proizvodnja jaja od oko 1,5 milijardi komada godišnje, prema njegovim rečima, više je nego dovoljna za podmirivanje domaćih potreba, ali i za izvoz. Međutim, izvoz u EU nije omogućen zbog neusklađenih propisa. Kako je Škorić objasnio, glavni problem predstavlja nepostojanje izvoznih dozvola, odnosno sertifikata kojima država garantuje ispravnost jaja.\n“Problem predstavlja i nepostojanje kategorizacije objekata za proizvodnju, neusaglašenost kontrole salmonele sa evropskim propisima, zastarelost propisa kao što je Pravilnik o proizvodnji i kvalitetu konzumnih jaja, koji je na snazi još od 1989. godine”, rekao je on.\nKako je istakao, ima teškoća i u sprovođenju Pravilnika o dobrobiti životinja, zbog nedostatka sredstava da se objekti prilagode novim standardima držanja životinja, što iziskuje ulaganje od više desetina miliona evra i teško je sprovodivo bez pomoći države. Škorić je kazao da živinari godinama pokušavaju da dobiju mogućnost izvoza u EU, a da su od nadležnih dobijali odgovor da to mnogo košta, pa tako i dalje ne znaju koliko novca i za šta bi morao da se izdvoji.\nGubitak je, kako je naveo, i to što jaja ne mogu da se prevezu ni preko teritorije EU, pa propada mogućnost da se pokuša plasman na treća tržišta. “Zbog takvih uslova poslovanja, oko 800 registrovanih proizvođača ne koristi kapacitete u punom obimu, pa mnogi ne proizvode jaja u kontinuitetu tokom čitave godine”, rekao je Škorić.


Nema para za povećanje subvencija : Nadlanu.com\nNema para za povećanje subvencija\nObjavljeno 31. maja 2011. / 15:05:28\nNIŠ, 31. maja 2011. (Beta) - Predsednik Srbije Boris Tadić izjavio je u utorak u Nišu povodom štrajka poljoprivrednika da nema dovoljno para u budžetu za subvencije i da vlada pokušava da sredstva koja ima za subvencije ravnomerno raspodeli.\nOn je kazao da nema mogućnosti za veće subvencije poljoprivrednicima. "Naša privreda nije u mogućnosti da obezbedi takve prilive da bi imali subvencije kao u zemljama Evropske unije", rekao je Tadić.\nPoljoprivrednici iz Vojvodine su nezadovoljni namerom vlade da smanji subvencije po hektaru i blokiraju saobraćajnice i mostove. Prvobitni predlog je bio da se subvencije daju gazdinstvima koja imaju parcele do 10 hektara, a posle protesta poljoprivrednika vlada je predložila da se subvencije povećaju na 30 hektara po registrovanom poljoprivrednom gazdinstvu.\nTadić je još rekao i da Srbija traži i očekuje da dobije datum za početak pregovora sa Evropskom unijom.\n"Što se tiče daljeg napredovanja ka EU, mi tražimo i očekujemo datum početka pregovora i da, kao Hrvatska, preskočimo status zvaničnog kandidata za članstvo, jer smatramo da će Srbija u vreme kada se o tome bude odlučivalo, krajem decembru ili septembra, ispuniti sve uslove", rekao je Tadić.


Donje Vranje sutra bez struje - juGmedia\nDonje Vranje sutra bez struje\nKomentari su isključeni na Donje Vranje sutra bez struje\nNaselje Donje Vranje kod groblja, odnosno ulice Mate Jerkovića, Kadinjačka, Radanska sa okolnim u sutra će ostati bez struje u periodu od 10 do 13 časova, saopšteno je iz EPS.\nU oovm periodu izvodiće se radovi na elektro mreži.\nZaplenjene tri “libanske klopke”\nRukometni entuzijasti, možda pre i fanatični ljubitelji rukometa, Bojan Trajković, Milovan Ćirković i Radivoje Turnić godinama već pokušavaju da ženski rukomet u Leskovcu vrate na staze stare slave. U poslednje vreme, priključuje im se i profesor fizičkog…\nProfesor dr Nedeljko Radulović iz Beograda izjavio je danas da je mlečna čokolada nešto najogore što se može ponuditi deci, ali i starijima, zbog zasićenih masnih kiselina, saharina i fruktoze, koje u toj kombinaciji pogubno deluju na krvne sudove. (više…)\nNa svečanoj akademiji povodom Dana grada dodeljene su tradicionalne nagrade ''28. decembar'' na predlog Komisije za dodelu javnih gradskih priznanja i nagrada grada Pirota. (više…)\nAmbasador Nemačke u Srbiji Tomas Šib izjavio je danas u Nišu da se nemačko-sprski ekonomski odnosi razvijaju veoma dobro i da u Srbiji posluje dosta kompanija jer imaju poverenje u stabilnost zemlje, a uz to Srbija ide ka Evropskoj uniji, ali i da je Niš…


Tuzilastvo: Borisova priveli zbog navodnih ucena\nTanjug 18. marta 2022. 17:22\nSOFIJA – Policija u Bugarskoj privela je u četvrtak bivšeg premijera Bojka Borisova (62) u sklopu istrage o navodnim ucenama koje datiraju iz perioda od 2014. do 2019. godine, saopštilo je danas bugarsko tužilaštvo.\nDecenijski boravak na vlasti Borisova okončan je prošlog proleća kada je izgubio na izborima, koji su pokazali nezadovoljstvo naroda zbog navode korupcije na visokom nivou, navodi Rojters.\nNova kolacijija koja je preuzela vlast u decembru obećala je da će imati nultu toleranciju prema korupciji u Bugarskoj, koja se u EU rangira kao najkorumpiranija zemlja, prema „Transparensi internešnlu“.\nOsim Borisova pritvoreni su i bivši ministar finansija Vladislav Goranov i medijski savetnik partije GERB Sevdalina Arnaudova.\nTužilaštvo iz Sofije će odlučiti danas u toku dana da li da produži Borisovu pritvor na 72 sata ili da ga oslobodi, nakon što bude pregledala sve detalje istrage.\nBorisov je nekoliko puta negirao da je uradio bilo šta loše povodom istrage o korupciji u prethodnoj deceniji.


Cisterna puna mazuta okidač nezadovoljstva građana na parkingu iza "Lamele" u Požarevcu ! • Poportal\nCisterna puna mazuta okidač nezadovoljstva građana na parkingu iza „Lamele“ u Požarevcu !\n08/07/2020 08/07/2020 Biljana Petrović0\nKako bi povećao broj mesta za parkiranje, grad Požarevac, kao investitor, počeo je sa izvođenjem radova na uređenju budućeg parking prostora na već postojećem parkingu u Svetosavskoj ulici iza zgrade „Lamela“. Radove izvodi preduzeće „Transkop“ iz Šapina, dok je firma „Rio“ iz Kostolca zadužena za seču stabala koja se nalaze na prostoru budućeg parkinga.\nOvog jutra brojni stanari i upravnici okolnih zgrada okupili su se na ovom prostoru kako bi nadležnima ukazali na moguću opasnost. Naime, oni tvrde da se upravo na mestu gde su započeti radovi nalazi ukopana cisterna puna mazuta koja je nekada služila za grejanje „Lamele“ i okolnih stambenih objekata i koja bi, u slučaju da bude oštećena, mogla da eksplodira.\nIzvođači radova pokazuju građanima projekat budućeg parkinga\nGrađani će se, kako kažu, i zvanično obratiti gradu Požarevcu sa zahtevima da se ukloni cisterna za mazutom, kao i da se u projekat uvrsti izgradnja kišne kanalizacije jer se na ovom mestu posle padavina zadržava ogromna količina vode. Još jedan od zahteva jeste da se preispitaju razlozi za seču stabala na ovom prostoru i da li su radovi „ispravni“ sa ekološke tačke gledišta.\nGrađani i stanari „Lamele“ ne odustaju od svojih zahteva\nNa ovom prostoru nalaze se i mnogo garaža koje su izgrađene bespravno, kao i pobodene šipke i postavljeni lanci kako bi se sačuvalo parking mesto.\nInače, Preduzeće za puteve iz Požarevca počelo je sa izvođenjem radova na uređenju prostora između stambenih zgrada Dositejeve ulice broj 6,8,10 i 12.\nRadovi u Dositejevoj ulici između stambenih zgrada\nDo subote sunčano i toplo